Το e-steki είναι μια από τις μεγαλύτερες ελληνικές διαδικτυακές κοινότητες με 66,831 μέλη και 2,410,637 μηνύματα σε 75,028 θέματα. Αυτή τη στιγμή μαζί με εσάς απολαμβάνουν το e-steki άλλα 174 άτομα.\nH Kakerlak μας γράφει με ένα αμαρετάκι δίπλα της έγραψε: στις 09:28, 15-10-06:\nH Κακή Επιρροή εχμ... είπε γεια ...κι έγραψε: στις 09:33, 15-10-06:\nH Kakerlak μας γράφει με ένα αμαρετάκι δίπλα της έγραψε: στις 09:45, 15-10-06:\nO Dark_kronos . έγραψε: στις 11:09, 15-10-06:\nO Scandal έγραψε: στις 11:37, 15-10-06:\nO Dark_kronos . έγραψε: στις 11:51, 15-10-06:\nH Γίδι υπό τις διαταγές της Μπριάμ έγραψε: στις 12:09, 15-10-06:\nH smart έγραψε: στις 12:13, 15-10-06:\nO nikolas17 έγραψε: στις 12:17, 15-10-06:\nH Γίδι υπό τις διαταγές της Μπριάμ έγραψε: στις 12:19, 15-10-06:\nO Dark_kronos . έγραψε: στις 12:20, 15-10-06:\nΤελευταία επεξεργασία από το χρήστη Dark_kronos : 15-10-06 στις 12:25.\nO nikolas17 έγραψε: στις 12:33, 15-10-06:\nO Dark_kronos . έγραψε: στις 12:44, 15-10-06:\nO DrJ7000 έγραψε: στις 12:51, 15-10-06:\nO The Djinn έγραψε: στις 13:16, 15-10-06:\nΤελευταία επεξεργασία από το χρήστη The Djinn : 15-10-06 στις 13:21.\nO Scandal έγραψε: στις 13:42, 15-10-06:\nH Kakerlak μας γράφει με ένα αμαρετάκι δίπλα της έγραψε: στις 13:46, 15-10-06:\nO tsus έγραψε: στις 13:54, 15-10-06:\nH Vkey ,αφού σκέφτηκε λίγο, έγραψε: στις 13:58, 15-10-06:\nH Kakerlak μας γράφει με ένα αμαρετάκι δίπλα της έγραψε: στις 14:41, 15-10-06:


28/12/2013 απο SpentzosFilm\nμια ταινια του ΜΑΡΤΙΝ ΣΚΟΡΤΣΕΖΕ\n«Το όνομα μου είναι Τζόρνταν Μπέλφορντ. Όταν έκλεισα τα 26, έβγαζα 49 εκατομμύρια δολλάρια, που με τσάντιζε πραγματικά, γιατί ήταν κάτι λιγότερο από 1 εκατομμύριο δολλάρια την εβδομάδα.»\n2ΥΠΟΨΗΦΙΟΤΗΤΕΣ ΓΙΑ ΧΡΥΣΗ ΣΦΑΙΡΑ\nΣε σενάριο του Τέρενς Γουίντερ,\nβασισμένο στο ομώνυμο μυθιστόρημα του Τζόρνταν Μπέλφορντ\nΒασισμένη σε πραγματικά γεγονότα, η νέα ταινία του Μάρτιν Σκορτσέζε, «Ο Λύκος της WallStreet”, ακολουθεί την εξωπραγματική άνοδο, τη γεμάτη απολαύσεις ζωή του, αλλά και την πτώση του Τζόρνταν Μπέλφορντ, του χρηματιστή από τη Νέα Υόρκη, που έκανε μια περιουσία εξαπατώντας επενδυτές. Με μια παράλογη περιουσία στα χέρια του, από πολύ νεαρή ηλικία, τη διοχέτευσε όλη σε μια ατελείωτη σειρά από αφροδισιακά: γυναίκες, κοκαΐνη, αυτοκίνητα, στην πανέμορφη σύζυγο του, και σε μια ζωή χωρίς όρια.\n«Στα τέλη της δεκαετίας του ’80 και στις αρχές του ’90, η Γουόλ Στριτ, ήταν τρομερά ανεξέλγκτη, σχεδόν Άγρια Δύση», συνεχίζει. «Ο Τζόρνταν Μπέλφορντ, ήταν ένας μεταξύ πολλών που το εκμεταλλεύτηκε κι έκανε γιγαντιαία περιουσία. Για μένα, η ιστορία του ενσωματώνει τη συγκεκριμένη εποχή που τα χρηματοπιστωτικά ιδρύματα λειτουργούσαν τόσο στραβά».\nΠριν κατηγορηθεί για ασφαλιστικές απάτες και ξέπλυμα χρήματος, ο Μπέλφορντ ζούσε με πλήρη ασυδοσία- πετούσε με το δικό του ελικόπετρο, οδηγγούσε έξι αυτοκίνητα πολυτελείας, αγόραζε σκάφη από την Κοκό Σανέλ, άφηνε εξωφρενικούς λογαριασμούς σε ξενοδοχεία, πόρνες και ναρκωτικά.\nΈπειτα, τα έχασε όλα. Με μπόλικο χρόνο πια στα χέρια του, άρχισε να καταγράφει το χρονικό της ζωής του- αποκαλύπτοντας βήμα- βήμα, πως έχτισε από το μηδέν την περιουσία του, πως εξαπάτησε κόσμο και πως κατέληξε και πάλι στο μηδέν εξαιτίας της ζωής που έκανε. Γραμμένο σύμφωνα με τη νεοϋρκέζικη λογική, οι κριτικοί επαίνησαν το βιβλίο του για το ρυθμό και το κωμικό του ύφος, και το θεώρησαν την τέλεια απεικόνιση της καταναλωτικής Αμερικής.\nΟ Μπέλφορτ μπορεί να μην ανήκε στη μαφία, αλλά πολλοί τον αντιμετώπισαν ως οικονομικό γκάνγκστερ. Όταν αποκαλύφθηκε η ιστορία του, το περιοδικόForbesτον αποκάλεσε «ένα είδος Ρομπέν των Δασών, που κλέβει από τους πλούσιους για τον εαυτό του».\n«Είναι ένα είδος μοντέρνου γκάνγκστερ», αναφέρει ο Τζόι ΜακΦάρλαντ, ένας από τους παραγωγούς της ταινίας. «Δεν είναι βίαιος εγκληματίας όπως σε άλλες ταινίες, αλλά κάποιος, που έχει βρει έναν τρόπο να εκμεταλλεύεται το σύστημα και να ικανοποιεί τη δική του απληστία. Με τον ίδιο τρόπο που «Τα Καλά Παιδιά» (Goodfellas), ήταν η ιστορία της συμμορίας της γειτονιάς, έτσι και τώρα, είναι το ίδιο. Μόνο που η γειτονιά τυχαίνει να είναι η Γουόλ Στριτ. Και τα θύματα, αντί για τους ντόποιους καταστηματάρχες, είναι εκατομμύρια κόσμου στα ίδια τους τα σπίτια».\n«Ο τρόπος που έκανε την ταινία ο Μάρτιν, είναι τόσο αστείος. Έχεις το σεξ, τα ναρκωτικά και τα χρήματα, αλλά κι μια μόνιμη αίσθηση του χιούμορ, αναμεμειγμένη με διάφορα συναισθήματα. Το στυλ που προσδίδει στην ταινία, της δίνει μεγαλειώδεις διαστάσεις. Όποτε ο Μάρτιν Σκορτσέζε συναντά το Λεονάρντο ΝτιΚάπριο δε μπορεί παρά να είναι γεγονός»., αναφέρει η παραγωγός Έμμα Τίλλινγκερ.\nΗ ΠΑΡΑΔΟΣΗ ΤΩΝ ΓΚΑΝΓΚΣΤΕΡ… ΤΡΕΛΑΘΗΚΕ\nΓια το Μάρτν Σκορτσέζε, η ιστορία του Τζόρνταν Μπέλφορντ, του έδωσε την ευκαιρία να εξερευνήσει την κωμική πλευρά της ανθρώπινης συμπεριφοράς. Του έδωσε επίσης την ευκαιρία, να κάνει το ταξίδι στη χρηματοοικονομική τρέλα που δείχνει να κατακλύζει την αμερικανική οικονομία.\n«Όπως κάποιος που του αρέσει να μελετάει την ιστορία, έμεινα έκπληκτος από το γεγονός ότι τα ίδια πράγματα συμβαίνουν ξανά και ξανά», σχολιάζει. «Υπάρχουν περίοδοι οικονμικής ευημερίας, που τα πράγματα δείχνουν να πηγαίνουν καλά για όλους – και μετά καταρρέουν όλα, και όλοι συνειδητοποιούν ότι μόνο λίγοι ήταν εκείνοι που πλούτιζαν εις βάρος των άλλων. Συνέβη τη Χρυσή Εποχή στα τέλη του 19ου αιώνα. Συνέβη το 1929. Συνέβη το 1987, όπου και διαδραματίζεται η ταινία μας. Συνέβη στις αρχές του αιώνα, και συνέβη και το 2008. Είναι σίγουρο ότι θα συμβεί ξανά και στο μέλλον.»\nΟ Μπέλφορντ ταίριαζε επίσης απόλυτα στο είδος του χαρακτήρα που έλκυε το Σκορτσέζε: άντρες οδηγημένοι από τη φιλοδοξία τους . που επιτυγχάνουν με τους δικούς τους όρους, αλλά δε μπορούν να αποφύγουν τον ηθικό βάλτο.\n«Ο Τζόρνταν έζησε μια ζωή διόλου υποδειγματική, κατά κάποιο τρόπο ποταπή», λέει ο Σκορτσέζε. «Όχι επειδή ήθελε να βλάψει κανέναν, αλλά έτσι έμαθε από τους ανθρώπους γύρω του. Είναι κάτι που έβρισκα πάντα ενδιαφέρον: οι άνθρωποι προσπαθούν να αποστασιοποιηθούν από αυτούς τους χαρακτήρες, σαν να είναι κάτι τελείως διαφορετικό. Αλλά δεν είναι. Είμαστε εγώ κι εσύ, που αν είχαμε γεννηθεί υπό άλλες συνθήκες και σε άλλα περιβάλλοντα, ίσως κάναμε τα ίδια λάθη, και τις ίδιες κακές επιλογές. Με ενδιαφέρει να αναγνωριστεί ότι μέρος αυτών των χαρακτήρων βρίσκεται στην ανθρώπινη φύση όλων μας.»\nΟ Σκορτσέζε τα αναγνώρισε όλα αυτά στο σενάριο του Γουίντερ. Ο Τέρενς Γουίντερ έγινε ιδιαίτερα γνωστός για τη δουλειά του στην τηλεοπτική σειρά “TheSopranos” και για το “BoardwalkEmpire”. Εκείνος ξεκίνησε την έρευνα του πηγαίνοντας κατευθείαν στην πηγή: συναντήθηκε πολλές φορές με τον ίδιο τον Μπέλφορντ. «Ο Τζόρνταν ήταν απίστευτα ανοιχτός. Όχι ότι το βιβλίο κρύβει κάτιμ αλλά ο ίδιος αυτοπροσώπως, είναι ακόμα πιο ευθύς. Περιέγραψε με πλήρεις λεπτομέρειες τα όργια, τη χρήση των ναρκωτικών, τις σχέσεις και τα πάντα που τον αφορούσαν. Ήταν ανοιχτό βιβλίο. Πήρα συνεντεύξεις από τους γονείς του, την πρώην σύζυγο του, τους υπαλλήλους του, ακόμη κι από κάποια θύματα του».\nΣύντομα, ο Γουίντερ είχε ένα πολυδιάστατο πορτραίτο του Μπέλφορντ στο κεφάλι του. «Η ιδιοφυία αν θέλετε, του Τζόρνταν, είναι ότι μπορεί να γίνει πολύ γοητευτικός, είναι έξυπνος, αστείος και αυτοσαρκαστικός. Το ίδιο ίσχυε και για τους ανθρώπους που δούλεψαν για εκείνον. Είναι όλοι τόσο γοητευτικοί, που για στιγμές ξεχνάς ότι έκλεβαν όλο τον κόσμο.»\n«Ο Τζόρνταν ήταν ένα απλό παιδί από το Κουίνς. Οι γονείς του ήταν λογιστές, και το μόνο που ήθελε ήταν να γίνει επιτυχημένος και καλός σε αυτό που θα διάλεγε να κάνει. Είχε το ιδιαίτερο χάρισμα του πωλητή, μέχρι που τον διέφθειρε το σύστημα κι άρχισε να τρέφεται από αυτό. Το αντιμετώπισα σα την ιστορία ενός νεαρού παιδιού που μεταμορφώθηκε σε οικονομικό τέρας.»\n«Το τέρας σύντομα απέκτησε μια αχόρταγη λαγνεία για όλα τα παιχνίδια και τις ευχαριστήσεις γνωστές στην ανθρωπότητα. Δεν είναι απλά η ιστορία ενός ανθρώπου που σκερφάλωσε στη Γουόλ Στριτ, κι έπειτα έπεσε. Είναι η ιστορία ενός ανθρώπου που η ζωή του γέμισε με παράλογα γεγονότα, πυροδοτούμενα από την προσωπική του εμμονή με το σεξ και τα ναρκωτικά . Ήταν εθισμένος σε ο,τιδήποτε μπορεί κανείς να εθιστεί. Κι έχασε τον έλεγχο.»\nΟ Γουίντερ βρίσκει την ιστορία του Μπέλφορντ, ιδιαίτερα ενδιαφέρουσα τη στιγμή που κατά την οικονομική κρίση, αποκαλύπτονται συνεχώς περιπτώσεις διαφθοράς, και αλλάζει η δημόσια εικόνα της Γουόλ Στριτ. «Βρισκόμαστε εδώ, έν έτει 2013, πέντε χρόνια μετά τη θεαματική κατάρρευση της οικονομίας, και παρ΄όλα αυτά, πολλοί από τους υπαίτοιους διατηρούν πολύ σημαντικές θέσεις», τονίζει. «Αναρωτιέμαι αν μάθαμε κάτι από όλο αυτό.»\nΟ ΝτιΚάπριο ενθουσιάστηκε με τη γραφή του Γουίντερς. «Ο Τέρυ έγραψε ένα σενάριο που αποτύπωνε τις πιο παράλογες στιγμές στη ζωή του Μπέλφορντ. Στυλιστικά, το έγραφε για τον Μάρτυ. Μου χάρισε επίσης, από τους πιο υπέροχους διαλόγους που είχα ποτέ ως ηθοποιούς να αναπαράγω. Είμαστε απίστευτα ευγνώμονες που έγραψε εκείνος το σενάριο . Έδωσε τόσες πτυχές κι ένταση στους χαρακτήρες, που δεν πιστεύω ότι θα μπορούσε άλλος να το κάνει.»\n«…Συμφωνήσαμε ότι θα το πάμε μέχρι τέλους…»\nΜετά τις πρώτες συζητήσεις με το ΝτιΚάπριο, ο Σκορτσέζε συμφώνησε να σκηνοθετήσει το Λύκο της WallStreet, με έναν όρο: η ταινία θα γινόταν με όλη τη δύναμη της τρελής, ακόλαστης παρακμής που διέκρινε στο σενάριο του Γουίντερ και το βιβλίο του Μπέλφορντ.\n«Έπρεπε να έχω πλήρη ελευθερία με τους ηθοποιούς και το συνεργείο, για να κάνω ότι ήταν απαραίτητο, που σημαίνει ότι όλοι συμφωνήσαμε ότι θα το πάμε μέχρι τέλους», σχολιάζει ο Σκορτσέζε. «Είναι μια ιστορία για το βέβηλο, σε αντίθεση με το ιερό, το άσεμνο, σε αντίθεση με το καθωσπρέπει. Ωστόσο, δεν πρόκειται για ξεμπρόστιασμα. Παρ’όλο που η βωμολοχία, η βλασφημία, είναι εκεί. Είναι σε κοινή θέα. Είναι μέρος της ίδιας τη δομής του πολιτισμού. Ωστόσο, τελικά, νομίζω ότι παρουσιάζεται ως τρόπος ζωής – ο «τρόπος ζωής των πλούσιων και διάσημων.»»\nΗ ταινία σηματοδοτεί την πέμπτη συνεργασία του Μάρτιν Σκορτσέζε, με το Λεονάρντο ΝτιΚάπριο, μετά τα Το Νησί των Καταραμένων (ShutterIsland), Ο Πληροφοριοδότης (The Departed), Ιπτάμενος Κροίσος (The Aviator) και Οι Συμμορίες της Νέας Υόρκης (Gangs of New York).\n«Υπήρξα πολύ τυχερός τα τελευταία 14 χρόνια, καταλήγαμε πάντα με το Λίο και να μας ελκύουν οι ίδιοι χαρακτήρες και ιστορίες. Υπάρχει εμπιστοσύνη μεταξύ μας κι αυτό μας δίνει τη δυνατότητα να παίρνουμε περσσότερα ρίσκα- εγώ τον ωθώ ως ηθοποιό, κι εκείνος με τη σειρά του, εμένα ως δημιουργό. Ναι, είναι κατά 30 χρόνια νεότερος από εμένα, αλλά ανανεώνομαι μέσω εκείνου, μου δίνει ενέργεια κι έμπνευση.» , αναφέρει ο Σκορτσέζε.\nFiled Under: Cinema, Ταινιοθήκη Tagged With: THE WOLF OF WALL STREET, ΛΕΟΝΑΡΝΤΟ ΝΤΙΚΑΠΡΙΟ, ΜΑΡΤΙΝ ΣΚΟΡΤΣΕΖΕ, Ο ΛΥΚΟΣ ΤΗΣ WALLSTRETT


ΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram | HAPPY GARDEN\nΑρχική σελίδα / ΦΑΡΜΑΚΑ / ΠΑΡΑΣΙΤΟΚΤΟΝΑ ΥΓΕΙΟΝΟΜΙΚΗΣ ΣΗΜΑΣΙΑΣ / ΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram\nΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram\nΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram ποσότητα\nΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram. Έτοιμο δόλωμα σε μορφή ζελέ για τις κατσαρίδες (ακμαία και προνύμφες). Για γερμανική και ανατολική κατσαρίδα. Περιέχει imidacloprid 2,15 % β/β. και 1,2 benzisothiazol-3(2H)-one. Δοσολογία 2-3 σταγόνες ανά τετρ. μέτρο. Παρασκευαστής Sharda Europe Βέλγιο. Σύριγγα των 10 γραμμαρίων.\nΔώστε πρώτος μία αξιολόγηση “ΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram” Ακύρωση απάντησης\nCIPEX 10E 50ml ΔΟΛΩΜΑ ΓΙΑ ΜΥΡΜΗΓΚΙΑ MIRMEX GR 100 gr.\nΒλέπετε: ΔΟΛΩΜΑ JEL ΓΙΑ ΚΑΤΣΑΡΙΔΕΣ LIMPIO COCKROACH GEL 10 gram € 10,90 € 6,90


Το εσωτερικό της Mercedes-Benz EQS | Drive\nΤο εσωτερικό της Mercedes-Benz EQS\nΠολυτέλεια και τεχνολογία αιχμής στη νέα ηλεκτρική ναυαρχίδα της Mercedes-Benz.\nΔευτέρα, 29 Μαρτίου 2021 | Θάνος Παππάς Επικοινωνία\nΗ Mercedes-Benz παρουσίασε επίσημα το εσωτερικό της επερχόμενης ηλεκτρικής λιμουζίνας EQS με την οθόνη "Hyperscreen" σε όλο της το μεγαλείο.\nΓια όσους δεν έχουν εξοικειωθεί με τον όρο, Hyperscreen ονομάζεται το ταμπλό της EQS το οποίο είναι καλυμμένο από καμπυλωτό γυαλί και ενσωματώνει τρεις οθόνες - ένα ψηφιακός πίνακας οργάνων, μια τεράστια κεντρική οθόνη αφής και μια επιπλέον οθόνη αφής μπροστά από τον συνοδηγό. Εκτός από αυτές, στην καμπίνα υπάρχουν δύο ακόμη οθόνες αφής για τους πίσω επιβάτες ανεβάζοντας τον αριθμό σε πέντε. Το σύστημα που ενσωματώνει το προηγμένο infotainment MBUX έχει οχταπύρηνο επεξεργαστή και 24 Gb μνήμης RAM.\nΕντύπωση προκαλεί το γεγονός ότι η Η βασική έκδοση της EQS δεν θα εξοπλίζεται με Hyperscreen αλλά θα υιοθετεί τη διάταξη οθονών της συμβατικής S-Class.\nΆλλα στοιχεία που διακρίνουμε είναι το τριάκτινο τιμόνι με χειριστήρια αφής, η πρακτική θήκη κάτω από την κεντρική κονσόλα, ο ambient εσωτερικός φωτισμός, οι λευκές επενδύσεις και οι λεπτομέρειες από ξύλο. Οι χώροι αναμένεται να είναι καλύτεροι από αυτούς της S-Class χάρη στην χωροταξία της ηλεκτρικής πλατφόρμας και τις αναλογίες ενός όγκου.\nΗ Mercedes-Benz έδωσε έμφαση και στον καθαρισμό του αέρα από σκόνη, μικροσωματίδια, γύρη ή δυσάρεστες μυρωδιές με νέα φίλτρα και το ειδικά σχεδιασμένο άρωμα No.6 MOOD Linen. Υπάρχουν επίσης προγράμματα Energizing Comfort για αναζωογόνηση των επιβατών με ήχους από δάση, θάλασσα και βροχή που συνδυάζονται με αντίστοιχες εικόνες στις οθόνες. Υπάρχει επίσης και η επιλογή ενός power nap για τον οδηγό ώστε να ανακτήσει δυνάμεις.\nΌσον αφορά τον τεχνητό ήχο του κινητήρα που περνά στο εσωτερικό, θα έχουμε τέσσερις επιλογές - Silent, Silver Waves, Vivid Flux και Roaring Pulse. Προαιρετικά διατίθεται ηχοσύστημα της Burmester με 15 ηχεία και ισχύ 710W.\nΗ γερμανική φίρμα δεν έχει δώσει στη δημοσιότητα φωτογραφίες του εξωτερικού χωρίς καμουφλάζ όμως ανακοίνωσε πως η EQS θα είναι το πρώτο αυτοκίνητο παραγωγής στον κόσμο με συντελεστή οπισθέλκουσας που θα ξεκινά από 0.20 Cd (0.208 Cd για το Tesla Model S, 0.21 Cd για το Lucid Air και 0.22 Cd για την Mercedes-Benz S-Class).\nΗ επίσημη πρεμιέρα της Mercedes-EQS είναι προγραμματισμένη για τις 15 Απριλίου.


Θεμέλια για τίτλους – enduro.gr\nΘεμέλια για τίτλους\nΜε τις νίκες τους στην Mantova, οι J.Coppins στην ΜΧ1 και A.Cairoli στην ΜΧ2 έβαλαν γερά θεμέλια για τους δύο τίτλους στις αντίστοιχες κατηγορίες. Κερδίζοντας και τα δύο σκέλη, έκαναν πριν καλά καλά ολοκληρωθεί το 1/3 του πρωταθλήματος, ικανοποιητική βαθμολογική διαφορά.\nΣτην εκκίνηση πολύ καλά έφυγε ο Jonathan Barragan, πριν την πρώτη στροφή όμως είχε μια πτώση επιτρέποντας στον Mike Brown να τεθεί επί κεφαλής. Ο τοπικός David Phillipaerts από την δεύτερη θέση, είχε την διάθεση να περάσει τον Brown και με την βοήθεια των 20.000 ιταλών θεατών το έκανε γρήγορα μέσα στον πρώτο γύρο. Τον ρυθμό του Phillipaerts ακολούθησε ο Kevin Strijbos που βρισκόταν επί την εποπτεία του Joshua Coppins. Τις άγριες διαθέσεις έδειξε νωρίς ο Mark de Reuver, πέρασε μέσα σε δύο γύρους τους Coppins και Strijbos και στον τρίτο γύρο πίεζε για την πρώτη θέση τον Phillipaerts. Οι δύο πρωτοπόροι του αγώνα έδωσαν μεγάλη μάχη για την πρώτη θέση μέχρι που συγκρούστηκαν και έπεσαν. Έτσι την πρωτοπορία πήρε πέμπτο γύρο ο Ken de Dycker, που και αυτός με την σειρά του είχε αφήσει πίσω του, τους δύο πρωτοπόρους της βαθμολογίας. Ο Coppins αποφάσισε πως αρκετά ανέχτηκε την άσκοπη περιφορά της πρώτης θέσης, πέρασε τον Strijbos και μετά από σκληρή μάχη πέρασε και τον de Dycker, ανοίγοντας τον ρυθμό. Ο de Dycker μπήκε στα pits με μηχανικό πρόβλημα ενώ ο Strijbos δεν μπόρεσε να ακολουθήσει τον ρυθμό του πρώτου. Για τους υπόλοιπους 11 γύρους ο Coppins δεν αντιμετώπισε κανένα πρόβλημα και πήρε το σκέλος με μεγάλη διαφορά από τον δεύτερο. Μετά από μέτρια εκκίνηση ο Tanel Leok ανέβαινε συνεχώς θέσεις και κατάφερε να περάσει στην δεύτερη θέση στον 10ο γύρο. Κρατήθηκε εκεί μέχρι και τον τερματισμό καθώς ο Strijbos ανασυγκροτήθηκε προς το τέλος του αγώνα και προσπάθησε για κάτι καλύτερο από την τρίτη θέση όπου και τελικά τερμάτισε. Την καλή του εκκίνηση εκμεταλλεύτηκε ο Sebastien Pourcel και κατάφερε να κρατηθεί στην μέχρι το τέλος στην τέταρτη θέση χωρίς να απειληθεί. Μεγάλη μάχη είχαν σε όλη την διάρκεια του αγώνα οι James Nomble και Billy Mackenzie. Αν και ο Nomble δεν έχασε ποτέ την πέμπτη θέση από τον έκτο Mackenzie, ωστόσο κανένας τους δεν χαλάρωσε σε κανένα σημείο του αγώνα.\n2 Leok Tanel Kawasaki\n5 Noble James Honda\n6 Mackenzie Billy Kawasaki\n7 Ramon Steve Suzuki\n8 Crockard Gordon Honda\n9 Philippaerts David KTM\n10 Nemeth Kornel Suzuki\nΓια άλλη μια φορά ο Brown ήταν αυτός που πήρε την εκκίνηση, και σε αυτό το σκέλος πήρε και την πρωτοπορία ακολουθούμενος από τον Coppins. Για τέσσερις γύρους ο Coppins δοκίμαζε την αντοχή του Brown, από εκεί και μετά ο Brown κατέρρευσε ενώ ο Coppins πέρασε μπροστά. Ο ομόσταυλος του Coppins, de Reuver βρέθηκε να τον ακολουθεί φυλάγοντας του τα νώτα χωρίς όμως επιτυχία καθώς ο “σίφουνας” de Dycker είχε ανεβάσει ρυθμό και από την έβδομη θέση που ξεκίνησε βρέθηκε να πιέζει τον πρωτοπόρο. Στον 11ο γύρο o de Dycker πέρασε τον Coppins που έδειχνε να μην έχει διάθεση να παίξει άλλο με τον βέλγο. Παρόλα αυτά δεν τον άφησε να απομακρυνθεί γνωρίζοντας την αδυναμία του στο θέμα αντοχής. Πέντε γύρους μετά ο de Dycker κουράστηκε, έκοψε ρυθμό και επέτρεψε στον Coppins να τον περάσει εύκολα, ανοίγοντας τον δρόμο για την κατάκτηση του δεύτερου σκέλους και του αγώνα. Ο de Dycker πραγματοποίησε ένα πολύ καλό αγώνα τερμάτισε δεύτερος στο σκέλος και αν δεν ήταν άτυχος στο πρώτο μέρος, θα ήταν σίγουρα στο βάθρο. Καλό αγώνα πραγματοποίησε και ο de Reuver, διατήρησε την τρίτη θέση από την πίεση που του άσκησε ο τέταρτος S.Pourcel από τα μισά του σκέλους και μετά. Ο γάλλος με την τέταρτη θέση που πέτυχε ανέβηκε στο τρίτο σκαλί του βάθρου. Ο Steve Ramon δεν βρέθηκε σε καλή μέρα και το καλύτερο του αποτέλεσμα ήταν μια πέμπτη που ήρθε σε αυτό το σκέλος. Για άλλη μια φορά ο Leok είχε κακή εκκίνηση και χρειάστηκε να δουλέψει σκληρά για να τερματίσει έκτος. Έπρεπε να το κάνει όμως, περισσότερο από κάθε άλλη φορά καθώς αυτή η θέση τον ανέβασε στο δεύτερο σκαλί του βάθρου. Ο δεύτερος της βαθμολογίας Strijbos τερμάτισε όγδοος, δίνοντας βαθμολογικό προβάδισμα 36 βαθμών στον πρωτοπόρο Coppins.\n2 de Dycker Ken Honda\n3 de Reuver Marc Yamaha\n5 Ramon Steve Suzuki\n6 Leok Tanel Kawasaki\n7 Noble James Honda\n8 Strijbos Kevin Suzuki\n9 Brown Mike Honda\n10 Barragan Jonathan KTM\nΣτα προκριματικά της κατηγορίας, βρέθηκε και ένα Ελληνόπουλο. Ο Γιώργος Ηλιόπουλος για δεύτερη χρονιά επιχείρησε να προκριθεί σε διεθνή αγώνα στην γειτονική Ιταλία. Μπορεί να μην τα κατάφερε, σίγουρα όμως θα γυρίσει πίσω φορτωμένος με πολλές εμπειρίες. Στον αγώνα ο Eric Eggens έδειξε ότι βρίσκεται και πάλι σε ανοδική πορεία. Πήρε την εκκίνηση και οδήγησε τον αγώνα για μισό γύρο, μέχρι που τον πέρασε ο τοπικός Antonio Cairoli. Με τους θεατές να παραληρούν σε κάθε πέρασμα του, ο Cairoli είχε βγάλει φτερά και τίποτα δεν έδειχνε να τον σταματά. Πήρε άνετα το σκέλος χωρίς να απειληθεί ποτέ από κανένα. Μετά την εγκατάλειψη του Eggens στον δεύτερο γύρο o Tommy Searle βρέθηκε να κρατάει καλά την θέση. Όσο κι αν πίεζε ο Kenneth Gundersen από την τρίτη θέση, ο νεαρός άγγλος δεν καταλάβαινε τίποτα. Στον έβδομο γύρο όμως ο Tyla Rattray που είχε ανεβάσει ρυθμό, έπιασε τον Searle τον πίεσε και ένα γύρο μετά τον πέρασε. Από εκεί και μετά ο Rattray δεν απειλήθηκε και τερμάτισε άνετα στην δεύτερη θέση. Αντίθετα ο Searle για να κρατήσει την τρίτη θέση έπρεπε να παλέψει τόσο με τον Gundersen που τον ξανά πίεζε, όσο και με τον Christophe Pourcel που του είχε γίνει τιράντα στους τελευταίους γύρους. Με τον τρίτο Searle να δείχνει χαρακτήρα ο C.Pourcel δεν είχε άλλα περιθώρια παρά να τερματίσει τέταρτος. Πολύ κοντά πέμπτος τερμάτισε ο Gundersen, με τον Gareth Swanepoel να συμπληρώνει την εξάδα μετά από κακή εκκίνηση.\n2 Rattray Tyla KTM\n3 Searle Tommy KTM\n4 Pourcel Christophe Kawasaki\n5 Gundersen Kenneth Yamaha\n6 Swanepoel Gareth Kawasaki\n7 Leuret Pascal Honda\n8 Hamblin Sean Suzuki\n9 Church Tom Kawasaki\n10 Schiffer Marcus KTM\nΉταν μια από τις σπάνιες φορές, αλλά συνέβη και αυτό. Ο Cairoli πήρε την εκκίνηση και οδήγησε τον αγώνα μπροστά από τον πρωταθλητή C.Pourcel. Η μάχη που όλοι περίμεναν δεν θα ερχόταν όμως ποτέ. Ο πρωταθλητής του 2005 Cairoli δεν είχε αντίπαλο, έκανε αμέσως διαφορά και δεν άφησε ξανά, κανένα να τον απειλήσει μέχρι και τον τερματισμό. Αντίθετα πίσω του για περισσότερο από δύο γύρους οι C.Pourcel και Rattray έδιναν σκληρή μάχη για την δεύτερη θέση στο σκέλος αλλά και στο σύνολο με τελικό νικητή τον Rattray καθώς ο C.Pourcel είχε μια πτώση που τον καθυστέρησε πολύ. Έτσι τρίτος βρέθηκε ο Swanepoel που ακολουθούσε και κρατήθηκε εκεί μέχρι και τον τερματισμό. Ο Searle είχε και πάλι μια καλή εκκίνηση και άντεξε την πίεση σχεδόν σε όλο τον αγώνα του Nicolas Aubin, καταφέρνοντας να πάρει την τέταρτη θέση στο σκέλος και την τρίτη στον αγώνα. Ο C.Pourcel μετά την πτώση του κατάφερε να αναρριχηθεί από την 13η θέση στην πέμπτη, περνώντας στους τελευταίους γύρους τον έκτο Aubin. Μεγάλος νικητής της ημέρας ο Cairoli, που διατήρησε το φετινό αήττητο και μέσα στην πατρίδα του. Τα επτά συνολικά σκέλη που έχει κερδίσει τον έχουν φέρει 55 ολόκληρους βαθμούς μπροστά από τον δεύτερο πλέον Rattray.\nΑποτελέσματα δεύτερου σκέλους ΜΧ2 Mantova\n3 Swanepoel Gareth Kawasaki\n5 Pourcel Christophe Kawasaki\n6 Aubin Nicolas Yamaha\n7 Seistola Matti Honda\n8 Goncalves Rui KTM\n9 Hamblin Sean Suzuki\n1 Coppins J. 194\n2 Strijbos K. 158\n3 Ramon Steve 116\n4 de Dycker Ken 106\n5 Pourcel S. 103\n6 Barragan J. 100\n7 Leok Tanel 98\n8 Noble, James 91\n9 Brow Mike 81\n10 de Reuver M. 80\n1 Cairoli A. 197\n2 Rattray Tyla 142\n3 Pourcel C. 137\n4 Searle Tommy 117\n5 Leuret Pascal 110\n6 Swanepoel G. 107\n7 Aubin Nicolas 94\n8 Gundersen K. 91\n9 Seistola M. 78\n10 Schiffer M. 71\nΕπόμενος αγώνας 13/05 Γερμανία, Teutschenthal.\nBy enduro.gr| 2007-05-08T11:50:57+00:00\t8th May 2007|Categories: Motocross|


Μητσοτάκης: Το δίλημμα είναι “Αυτοπροστασία ή Καραντίνα” - Kliktv.gr\n«Έχουμε περάσει επτά δύσκολους μήνες. Η κυβέρνηση, θυμίζω, μάχεται ταυτόχρονα σε πολλά μέτωπα: Εθνικά θέματα, Μεταναστευτικό, Οικονομία, αλλά και φυσικές καταστροφές. Ειδικά, όμως, στον πόλεμο για την υγεία, χρειαζόμαστε όσο πουθενά αλλού σύμμαχο τον συνειδητό πολίτη», ανέφερε χαρακτηριστικά ο κ. Μητσοτάκης στην αρχή του διαγγέλματός του.\n«Αυτό δεν είναι άλλοθι, ούτε αποποίηση ευθύνης. Έχω αποδείξει, άλλωστε, πως δεν διστάζω να παίρνω γρήγορα δύσκολες αποφάσεις. Όμως για να τιθασεύσουμε και το νέο κύμα της πανδημίας πρέπει κράτος, επιστήμονες και πολίτες να συνεργαστούμε ακόμα πιο στενά, με περισσότερη εμπιστοσύνη ο ένας προς τον άλλον», σημείωσε ακόμη.\nΟ πρωθυπουργός απέκλεισε για την παρούσα φάση το ενδεχόμενο νέου lockdown αλλά μίλησε για στοχευμένες παρεμβάσεις όπου και όταν χρειαστεί, σε περιοχές με υψηλό επιδημιολογικό φορτίο, όπως η Αττική.\n«Σήμερα είμαστε πιο έμπειροι απέναντι στην πανδημία. Γνωρίζουμε, για παράδειγμα, ότι τα σχολεία πρέπει να είναι τα τελευταία που θα κλείσουν σε μία νέα έξαρση της πανδημίας, και όχι τα πρώτα. Ή ότι οι χώροι εργασίας και ψυχαγωγίας -με την ιχνηλασία που πραγματοποιούμε- μπορούν να ευνοήσουν τη μετάδοση του ιού. Σημαίνει αυτό ότι πρέπει να κλείσουν; Όχι! Πρέπει να αναπροσαρμόσουν τους κανόνες και τα ωράρια λειτουργία τους.\nΗ μάσκα, λοιπόν, πρέπει να είναι υποχρεωτική σε όλους τους κλειστούς χώρους. Και να αναπτυχθεί η τηλεργασία. Ενώ συνέδρια και πολιτιστικές εκδηλώσεις μπορούν να γίνουν για κάποιο διάστημα διαδικτυακά. Θα το πω ανοιχτά: Το δίλημμα είναι “Αυτοπροστασία ή Καραντίνα”. Και γνωρίζοντας τις συνέπειες της δεύτερης έχουμε καθήκον να επιλέξουμε την πρώτη. Χωρίς πολλά λόγια. Αλλά με λίγες πράξεις, δοκιμασμένες και αποτελεσματικές: Αποστάσεις. Ατομική υγιεινή. Και, κυρίως, μάσκα μέχρι να βρεθεί η θεραπεία και το εμβόλιο», τόνισε.\nΔιαβάστε ακόμη: Το Ισραήλ αποφάσισε νέο εθνικό lockdown – Εγκρίθηκε από το υπουργικό συμβούλιο\nΤο Διαβάσαμε Μητσοτάκης: Το δίλημμα είναι “Αυτοπροστασία ή Καραντίνα”


Η "πεταλούδα" του Αιγαίου. Το νησί που βρήκαν καταφύγιο οι Μαλτέζοι πειρατές και οι Ενετοί έχτισαν επιβλητικό κάστρο. Εκεί ο τυφλός Όσιος Άνθιμος έχτισε την Παναγιά την Πορταΐτισσα - ΜΗΧΑΝΗ ΤΟΥ ΧΡΟΝΟΥ\nΗ Αστροπαλιά, όπως την αποκαλούν οι ντόπιοι, ανήκει διοικητικά στα Δωδεκάνησα, αλλά το τοπίο και η αρχιτεκτονική του νησιού έχουν έντονες επιρροές από τις Κυκλάδες. Γι΄ αυτό την θεωρούν γέφυρα ανάμεσα στα Δωδεκάνησα και τις Κυκλάδες.\nΤη χαρακτηρίζουν ως την «πεταλούδα» του Αιγαίου λόγω του σχήματός της.\nΤα δύο «φτερά» όπου βρίσκονται οι παραλίες και οι οικισμοί, αποκαλούνται Μέσα και Εξω νησί και ενώνονται από μια λωρίδα γης πλάτους μόλις 105 μέτρων, το Στενό.\nΗ χώρα, μία από τις ομορφότερες πρωτεύουσες νησιών στο Αιγαίο, είναι σκαρφαλωμένη αμφιθεατρικά σε ύψωμα πάνω σε βράχο, που εισχωρεί στην θάλασσα σχηματίζοντας δύο όρμους, τον Πέρα γιαλό και το Λιβάδι.\nΣτην κορυφή δεσπόζει το επιβλητικό Κάστρο των Γκουερίνι, Ενετών κατακτητών του Μεσαίωνα, με τη σκούρα ντόπια πέτρα.\nΜικρά άσπρα σπιτάκια πλαισιώνουν το Κάστρο, ενώ μια σειρά από οκτώ λευκούς ανεμόμυλους με καφεκόκκινες στέγες, αποτελεί το σήμα κατατεθέν του οικισμού.\nΜέσα στο Κάστρο υπάρχουν δύο εκκλησίες, ο Άγιος Γεώργιος, που χτίστηκε το 1790 και η Ευαγγελίστρια που χτίστηκε το 1853 πάνω από την τοξωτή είσοδο, με τους ενετικούς θυρεούς των Γκουερίνι.\nΑκριβώς κάτω από το Κάστρο, στη Ροδιά, βρίσκεται μια από τις ομορφότερες εκκλησίες των Δωδεκανήσων, η Παναγιά η Πορταΐτισσα.\nΗ εκκλησία άρχισε να κτίζεται το 1762 από τον τυφλό Όσιο Άνθιμο από την Κεφαλλονιά, ο οποίος προηγουμένως είχε κτίσει τις μονές Ζωοδόχου Πηγής στη Σίκινο και Αγίου Γεωργίου στο Καστελόριζο.\nΗ παράδοση λέει ότι η εικόνα είναι αποτύπωμα από την εικόνα της Μονής Ιβήρων του Αγίου Όρους και ότι αποτυπώθηκε μόνη της πάνω στο ξύλο.\nΚοντά στη Μονή λειτουργεί το εκκλησιαστικό μουσείο της Αστυπάλαιας, με σπάνια κειμήλια εξαιρετικής τέχνης.\nΕκτός από τη Χώρα οι δύο πιο δημοφιλείς παραθεριστικοί οικισμοί της Αστυπάλαιας είναι η Μαλτεζάνα στο Μέσα νησί και το Λιβάδι στο Εξω νησί.\nΤο Λιβάδι είναι ένα από τα ελάχιστα σημεία όπου το πράσινο σπάει το βραχώδες άγονο τοπίο και εκεί βρίσκεται μία από τις καλύτερες απάνεμες παραλίες του νησιού, με πανοραμική θέα στη χώρα.\nΗ Ανάληψη ή Μαλτεζάνα βρίσκεται σε μια μικρή πράσινη κοιλάδα και διαθέτει μια όμορφη παραλία με άμμο. Εκεί δένουν πολλά από τα ψαροκάικα των ντόπιων αλλά και τα μικρά τουριστικά σκάφη που κάνουν εκδρομές στις δυσπρόσιτες παραλίες του νησιού και στα γύρω νησάκια.\nΗ ονομασία προήλθε από τους Μαλτέζους πειρατές που αλώνιζαν το Αιγαίο και κατέφευγαν στους κλειστούς όρμους του νησιού.\nΕκεί βρίσκονται τα σπουδαίας αρχαιολογικής σημασίας προχριστιανικά Λουτρά του Ταλάρα και το ψηφιδωτό με τον ζωδιακό κύκλο.\nΕπίσης, αξίζει να κατευθυνθεί κανείς προς το λιγότερο κατοικημένο Μέσα νησί και να φτάσει στον όρμο Βαθύ, με τα λιγοστά σπιτάκια.\nΤο Βαθύ μοιάζει με λιμνοθάλασσα, λόγω του πολύ κλειστού όρμου (περίπου 50 μ.) που περιορίζει την είσοδο της θάλασσας.\nΑπό εκεί μπορεί κανείς να επισκεφθεί με καΐκι το Σπήλαιο του Δράκου, το Σπήλαιο του Νεγρί ή πιο νότια το ιταλικό φρούριο Καστελλάνο.\nΤα γαλαζοπράσινα νερά τους θυμίζουν πισίνα και μεταφέρουν τον επισκέπτη για λίγο σε κάποιο εξωτικό τοπίο. Η Καραϊβική αντιγράφει την Αστυπάλαια. Παραλία Κουτσομίτης\nΔιαβάστε στη “ΜτΧ”: Ποια είναι η «πρωτεύουσα του ούζου» στην Ελλάδα. Η γραφική κωμόπολη με τα παλιά αρχοντικά, τα στενά καλντερίμια και φυσικά…το μουσείο του ούζου


Η συνεργάτιδα του Λιγνάδη το πρόσωπο κλειδί για την τεκμηρίωση των κατηγοριών\n21/02/2021 - 10:37πμ\nΜια 40χρονη γυναίκα, συνεργάτιδα του Λιγνάδη ήταν το πρόσωπο κλειδί ώστε να τεκμηριωθεί η εγκληματική δράση του. Ήταν μαλιστα η τελευταία μάρτυρας που κατέθεσε προχθές το βράδυ στους αρμόδιους εισαγγελείς που διερευνούν την εγκληματική δράση του σκηνοθέτη και ήταν αυτή που με τις λεπτομέρειες που παρέθεσε, έδεσε την υπόθεση.\nΗ κατάθεση της όμως δεν μένει στον Λιγνάδη. Σύμφωνα με πληροφορίες έχει κατονομάσει τουλάχιστον δύο ακόμα πασίγνωστα πρόσωπα, που αναμένεται να απασχολήσουν την δημοσιότητα αλλά και την δικαιοσύνη το άμεσο χρονικό διάστημα.\nΗ δικαιοσύνη και οι εισαγγελείς που χειρίζονται την υπόθεση αναμένεται να ανοίξουν τον κύκλο των κατηγορουμένων το αμέσως επόμενο χρονικό διάστημα. Επαναλαμβάνουμε, συμπεριλαμβάνονται δύο ονόματα από τον καλλιτεχνικό χώρο που ειδικά το ένα θα προκαλέσει σεισμό.


Υποστήριξη - Computer Friends\nΠΟΤΕ ΔΕΝ ΕΙΝΑΙ ΑΡΓΑ.. ΜΑΘΕ ΥΠΟΛΟΓΙΣΤΕΣ\nΤΟ ΧΑΜΟΓΕΛΟ ΚΑΙ Η ΓΝΩΣΗ ΕΙΝΑΙ Η ΔΥΝΑΜΗ ΜΑΣ\nΣε εμάς μπορείτε να κάνετε την επισκευή του Ηλεκτρονικού Υπολογιστή σας γρήγορα και οικονομικά είτε είναι laptop ή desktop.\nΥποστηρίζουμε τους πελάτες μας πάνω από δέκα χρόνια και έτσι είμαστε σε θέση να γνωρίζουμε καλύτερα τι χρειάζονται τα συστήματα σας. Στο πελατολόγιο μας θα βρείτε εταιρίες, ιδιώτες απλούς καθημερινούς χρήστες.\nΚάποιες από τις εταιρείες\nKaravias Lux Inn\nΜπορείτε να βασιστείτε στην εμπειρία μας και στον σωστό χειρισμό του κάθε προβλήματος που μπορεί να παρουσιάσει ο υπολογιστής σας, έτσι ώστε να προχωρήσουμε στην επισκευή του υπολογιστή. Κύριο μέλημα μας είναι η ασφάλεια των δεδομένων σας σε κάθε περίπτωση, όπως επίσης πάρα πολύ σημαντικό για μας είναι ο χρόνος μέχρι να λυθεί το πρόβλημα.\nΟι δεκάδες των πελατών, μας προτιμούν γιατί χωρίς βιασύνη και επιπολαιότητα παρέχουμε την τεχνική υποστήριξη που χρειάζεται, αναλύοντας κάθε δυνατή λύση και περίπτωση ώστε η επισκευή laptop ή και desktop να γίνει με τον καλύτερο δυνατό τρόπο.\nΣτην εταιρεία μας Computer Friends στόχος μας είναι ο πελάτης μας.\nΕνημερωθείτε με περισσότερες λεπτομέρειες για τις υπηρεσίες μας που αφορούν τις επισκευές υπολογιστών. Επιδιορθώνουμε τους υπολογιστές σας τα τελευταία χρόνια με συνέπεια και αποτελεσματικότητα.\nΕνημερωθείτε με περισσότερες λεπτομέρειες για τον σχεδιασμό και δημιουργία εφαρμογών και ιστοσελίδων που μπορούμε να σας προσφέρουμε, σε επίπεδο Android ή σε επίπεδο WordPress ιστοσελίδας, ώστε να κερδίσετε εσείς και η επιχείρηση σας.\nΗ υποστήριξη μας γίνεται πάντα άμεσα και φιλικά χωρίς κρυφές χρεώσεις και παρατυπίες. Γι αυτό μας ήδη τα τελευταία δέκα χρόνια μας προτιμούν οι πελάτες μας για την επισκευή ή την αναβάθμιση του υπολογιστή τους.\nΜπορείτε άμεσα να κατεβάσετε το αντίστοιχο έντυπο που περιγράφει για μερικές από τις τιμές μας σχετικά με την παροχή υπηρεσιών τεχνικής υποστήριξης και επισκευής του υπολογιστή σας.\nΕΝΔΕΙΚΤΙΚΑ Επαναφορά Υπολογιστή 40€


Mίνα Αρναούτη για Ελένη Τοπαλούδη: Σταματήστε να κατηγορείτε τις γυναίκες για τα εγκήματα των αντρών!\nLifestyle 16 Μαϊος 2020\t@Athens\nΣκηνές αρχαίας τραγωδίας εκτυλίχθηκαν χθες στο δικαστήριο με την μητέρα της άτυχης Ελένης Τοπαλούδη να ξαναζεί τις τραγικές στιγμές που έζησε το παιδί της όταν βιάστηκε και δολοφονήθηκε… Το γεγονός δεν άφησε ασυγκίνητο κανένα και χθες η Μίνα Αρναούτη, ένα κορίτσι που δέχθηκε στη ζωή της μετά το τραγικό τροχαίο με το Παντελή Παντελίδη πολλές επιθέσεις τόσο για την παρουσία της μέσα στο αμάξι όσο και για το γεγονός ότι είναι σέξι τοποθετήθηκε για την υπόθεση στο προφίλ της στο facebook\n«Μπορει να ηθελε να παει και με τους δυο, μπορει να ηθελε να παει με ολους τους αντρες στη γη. Δεν ηθελε ομως να πεθανει με αυτον τον τροπο!\nΔεν ηθελε να πονεσει τους γονεις της !\nΣταματηστε πια να κατηγορειτε τις γυναικες για ολες τις εγκληματικες ενεργειες των αντρων!\n*Οι γονεις της Ελενης ηρθαν αντιμετωποι με ολες αυτες τις κατηγοριες για την ηθικη και την ψυχολογια της Ελενης για να εχουν ελαφρυντικα οι ενοχοι… Πως να αισθανονται αραγε ρωτησε κανεις; Ποσο να εχουν πληγωθει αυτοι οι ανθρωποι; Η Ελενη ειχε ονειρα κ ενας αντρας την ξεγελασε».\nThe post Mίνα Αρναούτη για Ελένη Τοπαλούδη: Σταματήστε να κατηγορείτε τις γυναίκες για τα εγκήματα των αντρών! appeared first on TLIFE.\nΠερισσότερα σε αυτή την κατηγορία: « Η αναφορά του Τομ Χανκς για την Ελλάδα στις Χρυσές Σφαίρες (βίντεο)\tΘα ανοίξουν νωρίτερα τα καταστήματα εστίασης; Τι ζητά η κυβέρνηση από την Υγειονομική Επιτροπή »


Τροποποίηση της Προκήρυξης Κυπέλλου Ερασιτεχνών 2017/2018 - Ποδόσφαιρο Ε.Π.Σ. Ν.Πέλλας - ΜΑΤΙΕΣ ΠΕΛΛΑΣ - Ηλεκτρονική εφημερίδα για την καθημερινή σας αξιόπιστη ενημέρωση. Ειδήσεις από τα Γιαννιτσά, την Έδεσσα, την Σκύδρα και τον υπόλοιπο νομό Πέλλας.\nΎστερα από εισήγηση της Επιτροπής Κυπέλλου και έγκριση του ΔΣ της ΕΠΣ ΠΕΛΛΑΣ, αφού ελήφθη υπ´ όψιν ο αριθμός συμμετεχουσών ομάδων στην διοργάνωση Κυπέλλου δικαιοδοσίας ΕΠΣ ΠΕΛΛΑΣ περιόδου 2017/2018 , τροποποιείται η παρ. 3 ( ΤΡΟΠΟΣ ΤΕΛΕΣΗΣ ΤΩΝ ΑΓΩΝΩΝ ΚΥΠΕΛΛΟΥ ΕΡΑΣΙΤΕΧΝΩΝ ΕΛΛΑΔΑΣ ) δικαιοδοσίας ΕΠΣ ΠΕΛΛΑΣ , το Κεφάλαιο 1ος Γύρος , άρ. 3 , 1ος Γύρος και ΚΑΤΑΡΤΙΣΗ ΟΜΙΛΩΝ , ως εξής:\nΕπικεφαλής των ομίλων θα τεθούν οι ομάδες που προέρχονται από την Γ´ εθνική Ερασιτεχνική κατηγορία, καθώς και οι ομάδες της Α1 ερασιτεχνικής κατηγορίας περιόδου 2016/2017 που κατέλαβαν τις θέσεις από 2 εώς και 11


– Σουρεαλισμός (Μέρος 1) | Παντελής Τσάβαλος\n– Σουρεαλισμός (Μέρος 1)\nΣτην τρίτη συνάντηση της Τετάρτης 13 Νοεμβρίου στο Μουσείο Κυκλαδικής Τέχνης, στα πλαίσια του Κύκλου “Από το Νταντά στον Σουρεαλισμό”, ξεκινήσαμε την αναφορά μας στον Σουρεαλισμό. Ο Σουρεαλισμός ήταν το πρώτο καλλιτεχνικό κίνημα που απομακρύνθηκε τόσο πολύ από την εξωτερική πραγματικότητα και έστρεψε την προσοχή και το ενδιαφέρον των αναζητήσεών του στα άγνωστα μονοπάτια της εσωτερικής ψυχικής επικράτειας. Η αναφορά μας θα ολοκληρωθεί στην επόμενη διάλεξη.\nΣτην σελίδα Διαλέξεις του Μουσείου Κυκλαδικής Τέχνης 2013/14 μπορείτε να δείτε ένα ολιγόλεπτο βίντεο από την διάλεξη της 13 Νοεμβρίου, όπου αναφέρονται λίγα αλλά ουσιαστικά εισαγωγικά στοιχεία για τον Σουρεαλισμό.\n« – Dada / Giorgio de Chirico – Σουρεαλισμός (Μέρος 2) »


Γιώργος Θεοφάνους όταν χώρισε με την Ευρυδίκη: Έπινα καφέ με δύο φλιτζάνια – Περίμενα το άλλο μου μισό - Newsbeast\nΓιώργος Θεοφάνους όταν χώρισε με την Ευρυδίκη: Έπινα καφέ με δύο φλιτζάνια – Περίμενα το άλλο μου μισό\nΤο βρίσιμο στο τηλέφωνο από τον Νίκο Καρβέλα, με τον ίδιο να πηγαίνει σε πάρτι-μασκέ ντυμένος Μιμή Ντενίση και η μη αποδοχή από τον πατέρα του\nΚαλεσμένος της Αννίτας Πάνια βρέθηκε ο Γιώργος Θεοφάνους, το βράδυ της Πέμπτης (13/01), στο πλατό της εκπομπής «Ανοιχτά» στο OPEN. Ο δημοφιλής μουσικοσυνθέτης προχώρησε σε μια εκ βαθέων εξομολόγηση.\nΟ Γιώργος Θεοφάνους μίλησε για τα παιδικά του χρόνια στην Κύπρο, τον γάμο του με την Ευρυδίκη και τις σπουδές στο εξωτερικό, πριν αποφασίσει να εγκατασταθεί μόνιμα στην Ελλάδα και την Αθήνα. Εξιστόρησε για πρώτη φορά όλα όσα του συνέβησαν το διάστημα που έμεινε μόνος του, μετά το διαζύγιο του με την Ευρυδίκη και πριν γνωρίσει την σύζυγο του Βίλλυ.\nΌταν η συζήτηση έφτασε στον πατέρα του, ο οποίος έφυγε πριν μερικά χρόνια από την ζωή, ο Γιώργος Θεοφάνους συγκινήθηκε και μίλησε για τη σχέση τους και τις μεγάλες διαφορές τους.\nΠαραδέχτηκε πως έχει μετανιώσει για τον τρόπο και την συμπεριφορά του, τα πρώτα χρόνια του στην τηλεόραση, όταν σχολίαζε τους διαγωνιζόμενους σε γνωστά talent -shows και εξήγησε στην Αννίτα τι χρειάζεται ένα ταλέντο για να κάνει μια λαμπρή καριέρα. Μίλησε για τη νύχτα, για το αλκοόλ και τις ναρκωτικές ουσίες, που δεν πέρασαν ούτε καν από μπροστά του, αλλά και για τις δουλειές και τα τραγούδια που έχει ζηλέψει.\nO μεγάλος συνθέτης και στιχουργός αναφέρθηκε στο cyber bullying, το οποίο συμβαίνει συχνότερα στις μικρές ηλικίες και αναφέρει πως υπάρχουν πολλά περιστατικά που δεν βλέπουν ποτέ το φως της δημοσιότητας.\nΗ Αννίτα είχε ετοιμάσει όπως πάντα τις καλύτερες εκπλήξεις για τον καλεσμένο της. Ο Χρήστος Δάντης, ο Κώστας Μακεδόνας, η Μαντώ και η Ευρυδίκη αφηγήθηκαν απολαυστικές ιστορίες, με πρωταγωνιστή τον ίδιο τον Γιώργο Θεοφάνους.\nΤέλος, ο Γιώργος μαζί με την Αννίτα διάλεξαν τον κορυφαίο καλλιτέχνη, με τον οποίον έχει συνεργαστεί στην μέχρι τώρα καριέρα του, σ ένα παιχνίδι …για γερά νεύρα.\n«Μετά τον χωρισμό μου με την Ευρυδίκη το άγχος μου ήταν τώρα πού θα βρω μια γυναίκα να κάνω άλλα τρία παιδιά» είπε χαρακτηριστικά τονίζοντας ότι στόχος του ήταν πάντα να κάνει 4 παιδιά, δύο αγόρια και δύο κορίτσια.\n«Tα πρώην πεθερικά μου θα κοιμούνται τώρα; Μας ανάγκασαν με την Ευρυδίκη να αρραβωνιαστούμε και να παντρευτούμε γιατί ήταν μικρή κοινωνία, δεν μπορούσαμε να είμαστε μαζί έτσι».\nΌπως είπε χαρακτηριστικά, με την Ευρυδίκη είχαν κόντρα για τα τραγούδια που έδινε σε άλλους τραγουδιστές και ήθελε να τα πει εκείνη. «Το “Δεν έχει σύνορα η καρδιά σου” μου έλεγε “γιατί να μην το πω εγώ;”. Τα τραγούδια έχουν τον δρόμο τους, θα πάνε εκεί που πρέπει να πάνε.\nΜε την Ευρυδίκη κάναμε 10 δίσκους μαζί» είπε.\nΗ ίδια η Ευρυδίκη μίλησε για τη γνωριμία τους ενώ όπως αποκάλυψε θα ήθελε ο γιος τους να πάρει από εκείνη την ευγένειά της και από τον μπαμπά του την ευθύτητά του.\n«Ποτέ δεν ήρθαν τραγουδίστριες να μου την πέσουν. Ούτε εγώ φλέρταρα ποτέ. Δύο γυναίκες ερωτεύτηκα, αυτές παντρεύτηκα. Δεν είχα θυελλώδεις έρωτες. Είχα τη μουσική μου, είχα άλλα πράγματα στο μυαλό μου.\nΠερίμενα να έρθει το άλλο μου μισό. Έπινα καφέ με δύο φλιτζάνια, έτρωγα με δύο πιρούνια, με δύο πιάτα, εσύ είσαι εκεί και εγώ εδώ. Έλεγα ότι “κάπου είσαι κι έρχεσαι”.\nΔεν ξέρω αν ήρθε επειδή έπινα νοητά καφέ επί έναν χρόνο. Και με το φαγητό το ίδιο έκανα. Είναι εξωφρενικό τώρα που το σκέφτομαι. Πιστεύω πολύ στη δύναμη του μυαλού.\nΧρειάστηκε να μείνω μόνος μου, μού έκανε καλό. Μετά ήρθε η Βίλλυ όπως την είχα φανταστεί. Χάρηκα τόσο πολύ που δεν ήταν από τον χώρο. Ίσως το έζησα υπερβολικά αυτό με την Ευρυδίκη. Από την τρίτη μέρα μετακομίσαμε μαζί.\nΟύτε πίνω ούτε καπνίζω ούτε έχω δει ποτέ ναρκωτικά στη ζωή μου. Μου αρέσει η ασφάλεια. Θέλω πάντα ο κυνηγός να σκοτώνει τον λύκο» ανέφερε.\nΈνα από τα πιο αγαπημένα του τραγούδια είναι τα «Υπόγεια» που έδωσε στον Πασχάλη Τερζή.\n«Η ποιότητα του έρωτα μετράει όχι η ποσότητα» είπε χαρακτηριστικά απαντώντας πώς κατάφερε να γράψει τόσο ωραία ερωτικά τραγούδια χωρίς να έχει ζήσει ακραίους έρωτες.\nΤο διασκεδαστικό παιχνίδι της Αννίτας Πάνια με τον καλεσμένο της, τον Γιώργο Θεοφάνους αποκάλυψε αρκετά πράγματα για τους καλλιτέχνες με τους οποίους έχει συνεργαστεί ή συνεργάζεται.\nΗ Αννίτα του έβαλε διάφορα «διλήμματα» και ιδού τι επέλεξε σε μερικά από τα πιο ενδιαφέροντα:\nΆννα Βίσση ή Δέσποινα Βανδή; «Την Άννα την αγαπάω. Κρατάω τον άνθρωπο Δέσποινα»,\nΔέσποινα ή Νατάσα Θεοδωρίδου; «Αν δεν ήταν η Νατάσα να πει τα τραγούδια μου»\n«Ο Νίκος Καρβέλας με έβριζε και φώναζε»\nMέσα σε όλα o Γιώργος Θεοφάνους αναφέρθηκε και στην προσωπική του σχέση με τον Νίκο Καρβέλα, η οποία και κάποια στιγμή σταμάτησε απρόσμενα.\nΠιο συγκεκριμένα, ο Γιώργος Θεοφάνους σημείωσε χαρακτηριστικά πως «ήταν ο έρωτας μου η Άννα Βίσση αλλά δεν έχουμε κάνει τραγούδια μαζί. Μας άφησε ο Νίκος Καρβέλας και είναι μια μεγάλη ιστορία αυτή. Μάλιστα, ήταν και δική του ιδέα. Βρεθήκαμε πριν αρκετά χρόνια στη γιορτή του, με φώναξε στο καμαρίνι της Άννας και ήταν πολύ ειλικρινής και πολύ ντόμπρος. Μου είπε «μόνο εσύ μπορείς να κάνεις την Άννα» και του απάντησα «ευχαριστώ πολύ, σε τρεις μήνες, επειδή η Άννα είναι στο μυαλό μου σαν όνειρο». Σε τρεις μέρες με πήρε και μου είπε «που είναι τα τραγούδια;». Σε μια βδομάδα πάλι με πήρε» είπε και πρόσθεσε:\n«Δεν ξέρω αν με αποδέχτηκε ο πατέρας μου»\nΟ μουσικοσυνθέτης αναφέρθηκε και στη δύσκολη σχέση που είχε με τον μπαμπά του, τον οποίο έχει «χάσει».\n«Ο πατέρας μου ήταν φανατικός αριστερός. Τελειώνοντας το στρατό του είπα ότι φεύγω για Αμερική και εκείνος μου είπε ότι κανόνισε να πάρω υποτροφία και να πάω στη Μόσχα γιατρός. Με τον πατέρα μου δεν μιλούσαμε για αρκετά χρόνια και το επάγγελμα μου άρχισε να του αρέσει όταν έγραψα λαϊκά τραγούδια… όταν έγραψα τον «Παλιόκαιρο»… Δεν ξέρω αν με αποδέχτηκε ο πατέρας μου, εγώ όμως τον αποδέχθηκα», είπε και συμπλήρωσε:\n«Ο δράκος αυτός που είχα στο μυαλό μου ξαφνικά ήταν ένα παιδάκι που του άλλαζα πάνες, τελικά τι είναι ο άνθρωπος; Συμφιλιωθήκαμε τα τελευταία χρόνια. Του μίλησα, του τα είπα όλα τα παράπονά μου, μια μέρα πριν πέθανε. Μετά έμαθα ότι περπατούσε στο χωριό και μιλούσε για μένα, ήταν περήφανος», είπε εμφανώς συγκινημένος.\nMEDIAΑννιτα ΠανιαΓιωργος Θεοφανους


Το R RYZR είναι μία αυτοκινητο-μοτοσικλέτα που τη... φοράς - NewsAuto.gr - Auto-moto-Νέα για Auto-moto,αθλητικά,Νέα και ειδήσεις live,news,Ειδήσεις νέα για το αυτοκίνητο και τις μηχανές. Εξελίξεις για βενζίνη,diesel,υβριδικά,Formula1,Αυτοκίνητο,Auto - Moto news,auto,moto,νέα - Από τον Πύργο της Ηλείας,την Πελοπόννησο,την Ελλάδα και τον Κόσμο όλο!\nΑρχική Το R RYZR είναι μία αυτοκινητο-μοτοσικλέτα που τη… φοράς – NewsAuto.gr – Auto-moto-Νέα για Auto-moto,αθλητικά,Νέα και ειδήσεις live,news,Ειδήσεις νέα για το αυτοκίνητο και τις μηχανές. Εξελίξεις για βενζίνη,diesel,υβριδικά,Formula1,Αυτοκίνητο,Auto – Moto news,auto,moto,νέα\nΤο R RYZR είναι μία αυτοκινητο-μοτοσικλέτα που τη… φοράς – NewsAuto.gr – Auto-moto-Νέα για Auto-moto,αθλητικά,Νέα και ειδήσεις live,news,Ειδήσεις νέα για το αυτοκίνητο και τις μηχανές. Εξελίξεις για βενζίνη,diesel,υβριδικά,Formula1,Αυτοκίνητο,Auto – Moto news,auto,moto,νέα


Τα 19 καλύτερα εξώφυλλα του μήνα - Naked TruthNaked Truth\nΑγαπάμε τα περιοδικά, και η ταυτότητα ενός περιοδικού είναι πρώτα και κύρια το εξώφυλλό του. Ευχάριστο λοιπόν το ότι πλέον βλέπουμε πιο ωραία εξώφυλλα από ποτέ, και είναι και ευκολότερο από ποτέ να φτάσουν σε εμάς ακόμα κι από τις πιο μακρινές χώρες. Μια φορά το μήνα, μαζεύουμε λοιπόν μερικά από τα ωραιότερα εξώφυλλα των περασμένων 4 εβδομάδων και τα ποστάρουμε εδώ για λίγο χάζεμα.\nΠρόζα για τον αμερικάνικο νότο με μια ακόμα φανταστική -και πολύ χαρακτηριστική- εικόνα για εξώφυλλο.\nΤα καλύτερα εξώφυλλα άλμπουμ για το 2014\nΈτσι θα έμοιαζαν τα εξώφυλλα των περιοδικών άμα είχαν «Κανονικές Γυναίκες». Τι λέτε;\nΗ μουσική πίσω από τα χειρότερα εξώφυλλα\nΉλθε μόνη της για ταξίδι του μέλιτος στην Ελλάδα γιατί ο άντρας της δεν πήρε βίζα!\nTags: εξώφυλλα, καλύτερα, μήνα, περιοδικά\nΕντυπωσιακές φωτογραφίες από τα καλύτερα «έργα» των κορυφαίων καλλιτεχνών του Tattoo Διαγωνισμός φωτογραφίας National Geographic: 24 εκπληκτικές φωτογραφίες


= Οι Ψίθυροι Των Κουνουπιών\nΔημοσιεύθηκε : Κυριακή, 07 Ιουλίου 2013 18:53\nΤο αλληγορικό κείμενο κρύβει πολλά παραπάνω απ’ όσα νομίζετε. Απλά βάλτε τη φαντασία σας να δουλέψει και τοποθετήστε σωστά τις ακόλουθες λέξεις, στους παρακάτω διαλόγους. Ελλάδα, πολιτικοί, Γερμανία, τράπεζες. Βράδυ Αυγούστου. Δυο κουνούπια αράζουν σε ένα τοίχο και ζουζουνοκουβεντιάζουν για την Ελλάδα του σήμερα. Τι σκέπτονται άραγε, τι λένε μεταξύ τους και ποια η κατάληξη των ζωηρών εντόμων; Ο John Emmans κατάφερε να αποκωδικοποιήσει τη γλώσσα τους και μετέφρασε την περίεργη συζήτησή τους…\nΚοινό κουνούπι (ή απλά Κουνούπιους): Πω, πω, παραέφαγα! Τι στο καλό τρώνε τούτοι οι άνθρωποι και η γεύση τους είναι κάπως πικρή; Κάποτε το αίμα τους έσταζε μέλι και ήταν πεντανόστιμο. Σε ποια χώρα βρισκόμαστε μορφωμένε φίλε μου;\nΜορφωμένο κιτρινόπτερο κουνούπι: Αυτό το κόσμημα αποχαύνωσης και αηδίας είναι η Ελλάδα, Κουνούπιους, κι αυτοί είναι οι απόγονοι του Μεγάλου Αλεξάνδρου, του Σωκράτη, του Θεόδωρου Κολοκοτρώνη, του Αριστοτέλη! Η πικρή γεύση που αναφέρεις είναι λόγο της στενοχώριας, της κατάντιας που βιώνουν. Το αίμα τους πλέον είναι γεμάτο νικοτίνη, αλκοόλ, ουσίες. Νομίζουν ότι με αυτά θα ξεπεράσουν το πρόβλημα και ορμάνε σε ποτό, τσιγάρα και (ψυχο)φάρμακα»\nΚοινό κουνούπι (ή απλά Κουνούπιους): Τι λες τώρα; Αστειεύεσαι σίγουρα! Αυτός ο λαός με την πλούσια ιστορία, με τα πανέμορφα μέρη και θάλασσες έχει πέσει σε κατάθλιψη; Τι συνέβη;\nΜορφωμένο κιτρινόπτερο κουνούπι: Πόλεμος! Για άλλη μια φορά η ανθρώπινη αλαζονεία επιτέθηκε στον πλανήτη. Δεν είναι μόνο οι Έλληνες που γονάτισαν μπροστά στο γνωστό άγνωστο εχθρό. Ο μισός, αν όχι ολόκληρος, πλανήτης είναι υπό την κατοχή των δυνατών.\nΚοινό κουνούπι (ή απλά Κουνούπιους): Δυνατών. Ποιων δυνατών;\nΜορφωμένο κιτρινόπτερο κουνούπι: Άστο Κουνούπιους! Εγώ κι εσύ είμαστε οι τελευταίοι που μπορούμε να καταλάβουμε την ανθρώπινη βλακεία, συμπεριφορά! Όταν δε νοιάζονται οι ίδιοι εμείς θα λύσουμε το πρόβλημα;\nΚοινό κουνούπι (ή απλά Κουνούπιους): Δυο λεπτά, φίλε. Εγώ δεν είμαι μορφωμένος σαν κι εσένα, ούτε πήγα σε δαύτα τα χλιδάτα πανεπιστήμια, αλλά μου δημιουργούνται απορίες. Εφόσον οι πολλοί υποφέρουν και αυτοί που τους τυραννάν είναι πολύ… πολύ.. πολύ λιγότεροι, γιατί δεν τους πετάνε στον Καιάδα; Θέλω να πω με απλά λόγια, οι χίλιοι άνετα φέρνουν βόλτα τους πενήντα, που κολλάνε; Ειδικά οι Έλληνες, που υπήρξαν μαχητές, έπρεπε να βγάλουν τα όπλα και να ορμήσουν!\nΜορφωμένο κιτρινόπτερο κουνούπι: Χαχαχαχαχα… Φίλε, μη με παρεξηγείς, αλλά είσαι πραγματικά πολύ αμόρφωτος. Αυτοί οι Έλληνες που αναφέρεις ήταν κάποτε. Τώρα ονομάζονται νεοέλληνες ή μια άλλη λέξη, την οποία δε μπορώ να αναφέρω, και αρκούνται στο να κλαίγονται καθισμένοι σε καφετέριες/καναπέδες. Μιζεριάζουν και γκρινιάζουν επειδή δεν έχουν λεφτά, για την κακή κυβέρνηση, την οποία η ίδιοι έβγαλαν στην εξουσία, για τις διακοπές που δεν μπορούν να πάνε, για την κατάντια στην οποία έφτασαν. Βρίζουν, κράζουν και μένουν αμέτοχοι. «Ε! τι να κάνουμε…» σκέπτονται «...σάμπως και αν κατέβουμε στις διαδηλώσεις/απεργίες θα αλλάξει τίποτα»; Όχι, μάγκες μου, τίποτα. Καθίστε αραχτοί και κράξτε. Μόνο γι αυτό είστε ικανοί. Άσε με, ρε Κουνούπιους, δε θέλω να τα κουβεντιάζω αυτά. Συγχύζομαι!\nΚοινό κουνούπι (ή απλά Κουνούπιους): Δηλαδή θέλεις να μου πεις ότι παράτησαν τα όπλα και δε νοιάζονται για τίποτα πια;\nΜορφωμένο κιτρινόπτερο κουνούπι: Πώς, πώς, ενδιαφέρονται, για το πιο τραγούδι θα εκπροσωπήσει τη χώρα τους στη γιουροβίζιον, αν κερδίσει η ομάδα τους στον αγώνα της Κυριακής, για το ποιος παντρεμένος κεράτωσε τη γυναίκα του. Επίσης βγάζουν κακία τύπου «Εγώ δεν έχω δουλειά, αυτός γιατί έχει; Εύχομαι να τον απολύσουν! Εμένα γιατί μου έκοψαν σύνταξη/ μισθό, να κόψουν και στο γείτονα»! Κατάντια, μιζέρια…\nΚοινό κουνούπι (ή απλά Κουνούπιους): Μιλάς σα να τους μισείς, φίλε. Τι σου έκαναν και γίνεσαι τόσο άδικος μαζί τους;\nΜορφωμένο κιτρινόπτερο κουνούπι: Άδικος! Κοίτα, Κουνούπιους, οι Έλληνες είναι απλά άξιοι της μοίρας τους… Εγώ μισώ ολόκληρο το ανθρώπινο είδος. Κινέζους, Γερμανούς, Αμερικανούς, Ιταλούς… Θεωρούν τους εαυτούς τους έξυπνους. Πιστεύουν ότι η επιστήμη, κάτι το οποίο δεν έχω καταφέρει να καταλάβω τι είναι, έχει μια απάντηση για όλα και ότι η τεχνολογία πάει μπροστά, κάνοντας ευκολότερη τη ζωή τους. Ένα απλό κουνούπι είμαι, φίλε, αλλά δεν καταλαβαίνω, πού ακριβώς κάνει καλό αυτή η επιστήμη; Ρυπαίνουν τις θάλασσες και το πόσιμο νερό που καταναλώνουν, τον αέρα που αναπνέουν, προκάλεσαν τεράστιες οικολογικές καταστροφές, φτάνοντας στο σημείο να κινδυνεύουν πολλά ζώα με εξαφάνιση, το φαγητό τους είναι γεμάτο ορμόνες και διοξίνες. Έχασαν την επαφή με τους συνανθρώπους τους και κάθονται μπροστά σε ένα κουτί με χρώματα και εικόνες. Το κοιτάζουν και φέρονται σαν υπνωτισμένοι, σα να μην έχουν επαφή με την πραγματικότητα. Περίεργα όντα… Κυβερνούν τον πλανήτη, το παίζουν θεοί και νομίζουν ότι όλα τους ανήκουν…\nΚοινό κουνούπι (ή απλά Κουνούπιους): Θεοί! Τι είναι αυτό;\nΜορφωμένο κιτρινόπτερο κουνούπι: Εμείς τα κουνούπια και γενικά το ζωικό βασίλειο, πιστεύουμε στη μάνα, αυτό που οι άνθρωποι αποκαλούν φύση. Ξέρουμε ότι εκείνη μας δημιούργησε και την ευγνωμονούμε γι αυτό. Θεός λοιπόν είναι μια απρόσωπη οντότητα, ένα ον που δεν μπορούν και δε θέλουν να κατανοήσουν οι άνθρωποι. Αυτός είναι, κατά τα λεγόμενά τους ο δημιουργός και ο κάθε ένας τον πλάθει κατ’ εικόνα και καθ’ ομοίωσή του. Άλλοι δεν τον πιστεύουν, άλλοι ακολουθούν ένα δικό τους δρόμο, κρατάνε ό,τι τους συμφέρει και πετάνε ό,τι δεν τους βολεύει, άλλοι εκμεταλλεύονται για οικονομικούς λόγους την πίστη. Οι άνθρωποι είναι χυδαίοι και πρέπει να φύγουν από τον πλανήτη, πριν τον καταστρέψουν ολοσχερώς. Με το έτσι θέλω σκοτώνουν ζώα για την πλάκα τους και μολύνουν το ίδιο τους σπίτι με καυσαέρια και χημικά. Δεν ενδιαφέρονται για την φυσική κληρονομιά που πρέπει να αφήσουν στα παιδιά τους. Με την υπεροψία τους σκότωσαν τον ίδιο τους το θεό και ολοκλήρωσαν το καταστροφικό τους έργο, βιάζοντας τη δική μας θεότητα, τη μάνα φύση!\nΚοινό κουνούπι (ή απλά Κουνούπιους): Είσαι σπουδαίος στ’ αλήθεια! Ξέρεις τόσα πολλά πράγματα γι' αυτούς. Από πού τα έμαθες;\nΜορφωμένο κιτρινόπτερο κουνούπι: Ο προπάππους του προπάππου του παππού μου ήρθε σε επαφή και επικοινώνησε με έναν σπουδαίο άνθρωπο. Τον έλεγαν Αϊνστάιν! Αυτός λοιπόν ο Αϊνστάιν, κατάφερε να μιλήσει τη γλώσσα μας και χάρισε στους προγόνους μας μόρφωση και γνώση. Αυτή που διδάχτηκα στο κουνουποπανεπιστήμιο, αυτή που προσπαθώ να χαρίσω σε εσένα.\nΚοινό κουνούπι (ή απλά Κουνούπιους): Έχω πολλά να ρωτήσω ακόμη, αλλά νιώθω μια ενόχληση. Σου μυρίζει κάτι άσχημο ή είναι ιδέα μου;\nΜορφωμένο κιτρινόπτερο κουνούπι: Χμμ… έχεις δίκιο. Είναι ώρα να την κάνουμε. Οι άνθρωποι ενεργοποίησαν αυτές τις φονικές ταμπλέτες που τοποθετούν στην πρίζα. Καταραμένες να είναι! Από τότε που βγήκαν στο εμπόριο πολλοί δικοί μας πέθαναν. Λοιπόν εγώ φεύγω, θα έρθεις;\nΚοινό κουνούπι (ή απλά Κουνούπιους): Μπα όχι. Φύγε εσύ, εγώ θα αράξω λίγο ακόμα, άλλωστε μόλις έφαγα. Α, να κι ένας άνθρωπος που πλησιάζει, θα κάτσω ακίνητος να μη με δει…\nΜορφωμένο κιτρινόπτερο κουνούπι: Κουνούπιους! Όχι…\n(Μ Π Α Μ! – Φ Ρ Α Τ Σ!)\nΜορφωμένο κιτρινόπτερο κουνούπι: Αχ, κακομοίρη Κουνούπιους, εγώ στο είπα ότι δεν είναι να εμπιστεύεσαι αυτή τη φάρα. Τώρα το λιωμένο, πατημένο πτώμα σου κοσμεί τον τοίχο τους. Κατάντησα να μιλώ μόνος μου, να δαμάζω την ψυχεδέλειά μου. Τζάμπα πήγαν τα λόγια μου, τζάμπα, όπως οι θυσίες των Ελλήνων. Ω! Τι είναι αυτό το φως εκεί έξω; Είναι τόσο όμορφο! Με μαγεύει. με υπνωτίζει. Για να το δω από κοντά. Για να… αααααααα…\n(ΤΖΖΖΖΖΖΖ – ΤΣΣΣΣΣ – ΧΣΣΣΣΣΣΣΣ – ΤΖΖΖΖΖΖ – ΠΣΣΣΣΣ)\nΜεγάλη πράσινη ακρίδα: Αχαχαχαχα… Αυτό ήταν το εικοστό έβδομο! Είδες με τη φόρα έπεσε επάνω στην παγίδα εντόμων; Ψήθηκε για τα καλά, δικέ μου. Δε βαριέσαι, ένας ανόητος λιγότερος…\nΜικρός Γρύλος: Αυτό πρέπει να ήταν ένα Ελληνικότατο κουνούπι. Έλληνες! Νομίζουν τα ξέρουν όλα, είναι εφετζήδες, μιλάνε με εντυπωσιακά λόγια για να γοητεύσουν και στο τέλος την πατάνε σαν αγράμματα μαθητούδια. Χαχαχα! Πάμε να φύγουμε, πηδηχτούλη, εμείς δεν είμαστε κορόιδα. Βλέπω ένα μεταξωτό δίχτυ εκεί πάνω στον τοίχο. Είναι μια τύπισσα με οχτώ ποδάρες και πολλά μάτια. Κουκλάρα φαίνεται. Τι λες πάμε για καμάκι;\nΜεγάλη πράσινη ακρίδα: Το ρωτάς; Αντίο, μικρά, χαζά έντομα, εμείς πάμε στο καυτό μωρό. Χαχαχα!\nΑράχνη: Χμμ… Βλέπω δυο λιχουδιές να έρχονται κατά δω. Πάνω που είχα αρχίσει να απελπίζομαι. Ω, μάνα, πόσο λατρεύω το fast food!


«Άγριες Μέλισσες»: Το «κρυμμένο χαρτί» του Βόσκαρη εναντίον του Δούκα και η εξόντωση της Ελένης\nΆλλο ένα ένοχο μυστικό βγαίνει στην επιφάνεια και προκαλεί αναστάτωση στο Διαφάνι.\nΣύμφωνα με το ρεπορτάζ του Αλέξη Μίχα για το «Πρωινό», ο Βόσκαρης μετακομίζει στο χωριό και παίρνει την θέση του Προύσαλη. Αυτό δημιουργεί έντονες αντιδράσεις και ειδικά μετά την επιδεικτική εμφάνισή του στην χριστουγεννιάτικη γιορτή του σχολείου που έχει διοργανώσει ο Λάμπρος. Τότε ο δάσκαλος κυριευμένος από το μίσος του και με την βοήθεια του Προύσαλη, κάνουν τα πάντα για να τον εξοντώσουν αλλά δεν τα καταφέρνουν.\nΑπό την μεριά του ο Βόσκαρης πλησιάζει τον Δούκα για να συμμαχήσουν, ώστε να εξοντώσουν την Ελένη , κάτι όμως που βρίσκει τον Δούκα διστακτικό. Τότε ο Μάνος περνάει στην αντεπίθεση και εκβιάζει τον Δούκα με το μυστικό που του είχε εξομολογηθεί ο Σέργιος, πως σκότωσαν τον Γιώργο Σταμίρη, τον πατέρα της Ελένης. Τον δηλητηρίασαν για να του πάρουν τα χωράφια.\nTags: «Άγριες Μέλισσες», Βόσκαρη, Δούκα, εκβιασμός\nPrevious ArticleΣπέτσες: Το «τροχαίο» που τελικά ήταν άγριο έγκλημα με θύμα έναν 26χρονο -Ύποπτος ένας 22χρονοςNext ArticleO «Θανασάκης» από το «Ευτυχισμένοι Μαζί» ποζάρει με τη γυναίκα του και τον νεογέννητο γιο τους!


**** MENDELI STREET HOTEL, ΤΕΛ ΑΒΊΒ ****\n5 Mendeli St, Τελ Αβίβ, Ισραήλ\nΤο Mendeli Street Hotel 4 αστέρων βρίσκεται στο κέντρο του Τελ Αβίβ. Το Mendeli Street Hotel καλωσορίζει τους επισκέπτες του σε ήσυχα δωμάτια από το 1968.\nΜια μικρή βόλτα μόλις 30 λεπτά θα σας πάρει να φτάσετε σε Ilana Goor Residence and Museum, Old Jaffa και Rokach House Museum. Το κατάλυμα απέχει 2 χλμ από το κέντρο της πόλης.\nΤο σύγχρονο ξενοδοχείο παρέχει στους επισκέπτες του 66 δωμάτια συμπεριλαμβάνοντας μονόκλινο δωμάτιο deluxe, λοφτ και μονόκλινο δωμάτιο superior που προσφέρουν μίνι μπαρ, δωρεάν Wi-Fi, θυρίδα ασφαλείας, δορυφορική τηλεόραση και καναπέ. Οι επισκέπτες έχουν στη διάθεσή τους ιδιωτικά μπάνια που διαθέτουν μπανιέρα, σεσουάρ και ντους σε κάθε δωμάτιο.\nΟι επισκέπτες μπορούν να φάνε στο κομψό εστιατόριο μέσα όπου σερβίρονται πιάτα ισραηλινής κουζίνας.\nΤο Mendeli Street Hotel βρίσκεται 5-λεπτά οδικώς από το αεροδρόμιο Sde Dov.\nΤο ξενοδοχείο προσφέρει υποαλλεργικά δωμάτια, ανταλλακτήριο συναλλάγματος και ανελκυστήρα και εξοπλισμό υπολογιστή, αίθουσα συναντήσεων και επιχειρηματικό κέντρο για επιχειρηματίες και όλους τους επισκέπτες.\nCasa Vacanza Luxury Suites Τελ Αβίβ


COCO FICO: Η συλλογή κοσμημάτων που πρέπει να αποκτήσεις φέτος το καλοκαίρι\nΗΟΜΕ Fashion COCO FICO: Η συλλογη κοσμηματων που πρεπει να αποκτησεις φετος το καλοκαιρι\n13.07.2018 | 18:00\t by Ιωαννα Κουρου\nΗ Κορίνα Βρούσια ξεχωρίζει για την αισθητική της, το στιλ της, την αγάπη της για τα καλλυντικά. Είναι μια γυναίκα με το δικό της blog (γνωστό και ως Tape My Style), μέσω του οποίου μοιράζεται πολλά μυστικά ομορφιάς και μόδας.\nΗ Κορίνα εδώ και καιρό ετοίμαζε με χαρά και ενθουσιασμό μια συλλογή κοσμημάτων που έχει σαν χαρακτηριστικό τα κοχύλια. Άκρως καλοκαιρινή και stylish που έχει την ικανότητα να σε μαγεύει από την πρώτη κιόλας ματιά! Δίνουμε το λόγο σε εκείνη για να μας παρουσιάσει αυτήν τη τέλεια συλλογή που θα λατρέψεις (είμαι σίγουρη γι’ αυτό).\nΑυτή η συλλογή προέκυψε από την κοινή αγάπη που έχουμε με την εταιρεία κοσμημάτων LifeLikes για το καλοκαίρι. Το καλοκαίρι αυτό που διαρκεί 365 ημέρες τον χρόνο! Το καλοκαίρι που απολαμβάνεις χαμογελαστή, ανέμελη και κυρίως.. ξυπόλητη! Ένα καλοκαίρι που αφήνει το σημάδι του ανεξίτηλο στην καρδιά σου!\nΑυτό το καλοκαίρι αγαπώ και αυτό το καλοκαίρι ήταν η έμπνευσή μου για να δημιουργηθεί η πρώτη συλλογή Coco Fico!\nΤο όνομα είναι άκρως καλοκαιρινό σε πρώτη ανάγνωση γιατί Coco = καρύδα & Fico = σύκο στα ιταλικά… από την άλλη όμως είναι ένα υποκοριστικό όνομα με το οποίο με φώναζε ο μπαμπάς μου και έτσι έχει τεράστια συναισθηματική αξία για εμένα. Λέω ή ακούω COCO FICO και απλά χαμογελάω!\nΕλπίζω να ευχαριστηθείς αυτή την “ανέμελη” & sun–kissed συλλογή όσο κι εγώ!\nΗ τέλεια “Coco Fico” μέρα για εμένα είναι όταν:\nΗ θάλασσα είναι διάφανη, καταγάλανη και δροσερή (π.χ. Ελαφόνησος)\nΗ άμμος καίει και τρέχω να βουτήξω για να δροσιστώ (στην παραλία του Σίμου)\nΤο θαλασσινό αεράκι στεγνώνει τα μαλλιά μου (μαγεία σκέτη)\nΗ πετσέτα μου έχει επάνω ένα βιβλίο που με κάνει να αποκοιμιέμαι γλυκά (ο απόλυτος ύπνος)\nΗ Λούση και ο Λέλος κυκλοφορούν με άμμο στις μύτες τους (οι αγάπες της ζωής μου)\nΦοράω το Coco Fico κοχυλάκα μου και απολαμβάνω τη ζωή (γιατί είμαι πολύ περήφανη για αυτή τη συλλογή – ξεχειλίζει από ανεμελιά & συναίσθημα)\nΔιαθέσιμη αποκλειστικά στο e-shop του blog μου www.typemystyle.com\nΜε πολλή αγάπη Κορίνα Βρούσια\nΕτικέτες COCO FICO,ΚΟΡΙΝΑ ΒΡΟΥΣΙΑ,ΚΟΣΜΗΜΑΤΑ


Διπλωματικές πηγές: «Αντιμετώπιση με ψυχραιμία» στο μπαράζ προκλητικών τουρκικών δημοσιευμάτων - Tilegrafimanews\nΔιπλωματικές πηγές: «Αντιμετώπιση με ψυχραιμία» στο μπαράζ προκλητικών τουρκικών δημοσιευμάτων\n16:56 | 12 Ιουνίου 2022Πολιτική\nΗ Αθήνα επιλέγει τον δρόμο της διπλωματίας και δεν απαντά στις λεκτικές προκλήσεις της τουρκικής πολιτικής ηγεσίας, καθώς δεν θέλει να ρίξει λάδι στη φωτιά της έντασης που προκαλεί η Άγκυρα, για τους δικούς της εσωτερικούς λόγους.\nΆλλωστε η Άγκυρα βρίσκεται αντιμέτωπη με «ραπίσματα» από την Ευρώπη και τις ΗΠΑ τη στιγμή που η ελληνική πλευρά προτάσσει το διεθνές δίκαιο, την υπεράσπιση της κυριαρχίας και των κυριαρχικών δικαιωμάτων και την αναβάθμιση του γεωστρατηγικού ρόλου της χώρας μας στην ευρύτερη περιοχή.\nΣε σημερινό δημοσίευμα της η τουρκική εφημερίδα Yeni Şafak, αναφέρει πως 22 από τα 23 νησιά που θα έπρεπε να έχουν «μη στρατιωτικό καθεστώς» στο Αιγαίο είναι οπλισμένα και πως μόνο το νησί Χάλκη (Herke) δεν έχει στρατιωτικές μονάδες.\nΆλλη εφημερίδα η Milliyet γράφει στο πρωτοσέλιδό της ότι «κάποια από τα νησιά που μπορεί να διεκδικήσει η Τουρκία λόγω της στρατιωτικοποίησης είναι η Ρόδος, η Χίος και η Λέσβος».\nΗ εφημερίδα Χουριέτ αναφέρεται σε «προκλητικές», όπως τις χαρακτηρίζει, δηλώσεις του απόστρατου ναυάρχου Εγκολφόπουλου σε τηλεοπτικό του κανάλι ο οποίος είπε: «Αν ρίξουμε τρεις πυραύλους από τη Λάρισα, θα χτυπήσουμε τις γέφυρες στον Βόσπορο».\n«Ο απόστρατος αντιναύαρχος Γιάννης Εγολφόπουλος, ο οποίος δεν μπόρεσε να ξεπεράσει το τραύμα της «κρίσης Καρντάκ (Ίμια)» του 1996 στο Αιγαίο, είπε ότι τα ελληνικά πολεμικά αεροσκάφη θα μπορούσαν να βομβαρδίσουν την Κωνσταντινούπολη. Ο Εγκολφόπουλος, που ήταν κυβερνήτης του πολεμικού πλοίου «Αδρίας» στο Αιγαίο κατά την κρίση των Ιμίων, συμμετείχε στο πρόγραμμα της ελληνικής τηλεόρασης Mega, «Τα αεροπλάνα Rafale εκτοξεύουν τρεις πυραύλους Scalp από τη Λάρισα, θα χτυπήσουν τις γέφυρες στο Βόσπορο. Μετά λέμε στους Τούρκους, «Έλα, ας μιλήσουμε», είπε.\nΟ απόστρατος ναύαρχος, κατά άρθρο, υποστήριξε ότι ο τουρκικός στρατός ήταν «πολύ αδύναμος», και ότι σε περίπτωση καυτής σύγκρουσης, τα τουρκικά SİHA θα έμεναν σαν «ψίχουλα ψωμιού». Ο Γιάννης Εγολφόπουλος, ο οποίος συνέχισε την προκλητική του ρητορική στην εκπομπή του “Open TV” αργότερα, είπε: “Από το 2019 έχουν δαπανηθεί πολλά χρήματα για τον Ελληνικό Στρατό. Τώρα έχουμε την υπεροχή των όπλων. Δεν φοβόμαστε τους Τούρκους. Μακάρι να κάνουν το πρώτο βήμα», είπε.\nΕίπε επίσης – κατά την εφημερίδα- η Τουρκία δεν θα μπορούσε να απειλήσει την Ελλάδα σήμερα εάν η κυβέρνηση είχε διατάξει «πυρ» κατά την κρίση του Καρντάκ το 1996.\nΗ ρητορική αυτή είναι πρωτόγνωρη στα τουρκικά μέσα, που πρώτη φορά φτάνουν στο σημείο να αμφισβητούν με τόσο ευθύ τρόπο την κυριαρχία των νησιών του Αιγαίου, όπως τόνισε ο Μανώλης Κωστίδης. «Έχει πολύ μεγάλη διαφορά σε σχέση με το 2020» είπε, μάλιστα, ο κ. Κωστίδης.\nΠάντως, όπως τόνισε ο ανταποκριτής του ΣΚΑΪ, υπάρχει σενάριο που λέει ότι οι Τούρκοι θα επιχειρήσουν να ρίξουν τους τόνους στην επερχόμενη σύνοδο κορυφής του ΝΑΤΟ.\nΣτις τουρκικές εξάρσεις, η Ελλάδα απαντά:\nΜε τη συνέχιση της διεθνοποίησης του αποσταθεροποιητικού ρόλου της Τουρκίας, όπως έγινε στη Σύνοδο Κορυφής στη Θεσσαλονίκη όπου για πρώτη φορά οι ηγέτες των βαλκανίων υπέγραψαν κοινό ψήφισμα. Σύμφωνα με κυβερνητικές πηγές η Ελλάδα αναγνωρίστηκε στη Σύνοδο αυτή ως παράγοντα σταθερότητας, ειρήνης και ασφάλειας στη Νοτιοανατολική Ευρώπη.\nΕνδιάμεσος σταθμός θα είναι την Παρασκευή στις 17 Ιουνίου η επίσκεψη του πρωθυπουργού στην Κύπρο, όπου στη συνάντηση του με τον Νίκο Αναστασιάδη θα τεθεί το θέμα της τουρκικής προκλητικότητας προκειμένου να υπάρξει κοινός συντονισμός.\nΑκολουθεί η Σύνοδο Κορυφής στις Βρυξέλλες 23-24 Ιουνίου – όπου η Ελλάδα θα επιδιώξει πλέον μια σαφή και σκληρή καταδίκη από πλευράς της ΕΕ προς την Άγκυρα.\nΝέο ραντεβού με Μπάιντεν\nΤο ενδιαφέρον εστιάζεται στις 29 -30 Ιουνίου στη Σύνοδο Κορυφής του ΝΑΤΟ. Εκεί μάλιστα έχει δώσει ραντεβού στον πρωθυπουργό δημοσίως κατά τη δεξίωση στο Λευκό Οίκο ο πρόεδρος των ΗΠΑ Τζον Μπάιντεν. Οπότε είναι πολύ πιθανή, στο περιθώριο της Συνόδου, μια ακόμα συνάντηση με τον κ. Μπάιντεν, που αναμένεται να προκαλέσει ακόμα μεγαλύτερο εκνευρισμό στον Ταγίπ Ερντογάν.\nΣε κάθε περίπτωση, η Αθήνα δηλώνει σε όλους τους τόνους έτοιμη να αναχαιτίσει για μια ακόμα φορά ανιστόρητες αξιώσεις και προκλητικές ενέργειες εκ μέρους της Άγκυρας, χωρίς να παίξει το παιχνίδι της έντασης που επιθυμεί η Τουρκία.\nΝέο μπαράζ ανατιμήσεων στο «καλάθι της νοικοκυράς»


Προσέγγιση ΣΥΡΙΖΑ-ΚΙΝΑΛ μετά την αποχώρηση Καμμένου βλέπει ο Δ. Κρεμαστινός\n🕔17/01/2019 - 16:53\nΈχουν βελτιωθεί οι συνθήκες για έναν διάλογο δύο «όμορων χώρων», εκτίμησε ο βουλευτής της Δημοκρατικής Συμπαράταξης\nΤην εκτίμηση πως έχουν βελτιωθεί οι συνθήκες για έναν διάλογο δύο «όμορων χώρων» όπως το ΠΑΣΟΚ και ο ΣΥΡΙΖΑ, μετά την αποχώρηση του Π. Καμμένου από την κυβέρνηση, εξέφρασε ο βουλευτής της Δημοκρατικής Συμπαράταξης, Δημήτρης Κρεμαστινός, τονίζοντας ωστόσο πως πρέπει να επουλωθούν και τα τραύματα που υπάρχουν.\nΜιλώντας στον ραδιοφωνικό σταθμό «Στο Κόκκινο 105,5» επεσήμανε ότι «σε προεκλογική περίοδο δεν γίνονται αυτά, αλλά μακάρι».\nΕρωτηθείς για τη Συμφωνία των Πρεσπών, ο κ. Κρεμαστινός διευκρίνισε: «Δεν έχω πει ότι θα ψηφίσω υπέρ για τον απλούστατο λόγο ότι δεν έχω δει ακόμη το κείμενο της συνταγματικής μεταβολής. Δεν είναι δυνατόν να πω ότι θα ψηφίσω υπέρ χωρίς να το έχω δει, είναι βασικό για να αποφασίσω [...] όχι μόνο εγώ, όλοι μας, η κοινοβουλευτική ομάδα του ΚΙΝΑΛ».\nΣε ό,τι αφορά τη στάση της Δημοκρατικής Συμπαράταξης, είπε πως «θα δημιουργηθεί μία πλειοψηφία και μία μειοψηφία, που υποτίθεται ότι πρέπει να "ακούσει" την πλειοψηφία, εάν ένα κόμμα είναι συντεταγμένο. Δεν είναι νοητό να ψηφίζει ο πρόεδρος σε οποιοδήποτε κόμμα αλλιώς και διαφορετικά ο βουλευτής και να λένε ότι είναι στον ίδιο χώρο. Η απόφαση που θα λάβει η ΚΟ θα πρέπει να γίνει σεβαστή από όλους [...] Αυτός που δεν συντάσσεται αυτομάτως δημιουργεί πρόβλημα στο κόμμα, όποιος κι αν είναι».\nΟδ. Κωνσταντινόπουλος: «Τέτοιες δηλώσεις προκαλούν ζημιά»\nΣτον Δ. Κρεμαστινό απάντησε μέσω Τwitter ο βουλευτής της Δημοκρατικής Συμπαράταξης, Οδυσσέας Κωνσταντινόπουλος. Συγκεκριμένα, ο κ. Κωνσταντινόπουλος έγραψε: «Η ζημιά που προκαλούν τέτοιες δηλώσεις, στη συγκεκριμένη χρονική στιγμή, λίγο πριν από τις εκλογές είναι απίστευτη. Αλλοιώνουν το κεντρικό μήνυμα, αδικούν την προσπάθεια όσων πιστεύουμε στην αυτόνομη πορεία της παράταξης. Λυπάμαι και ντρέπομαι πραγματικά! Η επιστήμη σηκώνει τα χέρια ψηλά».\nΔ. Κρεμαστινός: «Πολιτική αθλιότητα» από τον Οδ. Κωνσταντινόπουλο\nΑπαντώντας στον κ. Κωνσταντινόπουλο, ο Δ. Κρεμαστινός έκανε λόγο για «πολιτική αθλιότητα». Συγκεκριμένα, μιλώντας στο ραδιοφωνικό σταθμό «Νews24/7» ο κ. Κρεμαστινός δήλωσε: «Λυπάμαι ιδιαιτέρως για την αντίδραση του Οδ. Κωνσταντινόπουλου σε βάρος μου. Μου ζητούσαν να δηλώσω ότι δεν θα υπερψηφίσω τη συμφωνία των Πρεσπών, ενώ δεν είχα δηλώσει ότι θα την υπερψηφίσω. Θα συνταχθώ με την άποψη της Κοινοβουλευτικής Ομάδας, θα συνταχθώ με την πλειοψηφία. Γιατί πρέπει να εμφανιζόμαστε συντεταγμένοι. Η συμφωνία των Πρεσπών έχει αναμφισβήτητα θετικά σημεία αλλά και γκρίζες ζώνες».\nΣε ό,τι έχει να κάνει με το διάλογο ΣΥΡΙΖΑ-ΚΙΝΑΛ, είπε ότι «πρέπει να γίνει σε επίπεδο αρχηγών, μετά σε επίπεδο κομματικό και ύστερα να ακολουθήσει, αν ακολουθήσει, η διαμόρφωση συγκλίσεων. Δεν έγινε ποτέ πρόταση κυβερνητικής συνεργασίας από τον ΣΥΡΙΖΑ σε εμάς, αν γινόταν μπορεί και να συνεργαζόμασταν στη βάση προγραμματικής συμφωνίας. Το κόμμα πρέπει να έχει κόκκινες γραμμές και με βάση αυτές να αποφασίσουμε για τις μετεκλογικές συνεργασίες. Πρέπει αυτός που έχει τη μεγαλύτερη κοινοβουλευτική δύναμη να βάλει νερό στο κρασί του για να υπάρξει κυβερνητική συνεργασία».\nΚρεμαστινός Δημοκρατική Συμπαράταξη Κίνημα Αλλαγής ΣΥΡΙΖΑ Καμμένος Συμφωνία των Πρεσπών


Αυτή είναι η Τουρκία - Ας Μιλήσουμε Επιτέλους\n10/07/2015 05:20:00 μ.μ.\nΗ Ευρωπαϊκή Ένωση και στους τρεις θεσμούς της θα πρέπει να έχει αντιληφθεί, για μια ακόμη φορά, τι σημαίνει να συζητάς με την Τουρκία. Έχουν αντιληφθεί οι τρεις επικεφαλής των θεσμών της Ε.Ε., της Κομισιόν, του Ευρωπαϊκού Συμβουλίου και της Ευρωβουλής, ότι η Άγκυρα συζητά μόνο στη βάση των ανταλλαγμάτων που θα εξασφαλίσει. Τις προηγούμενες ημέρες, ο πρόεδρος της Τουρκίας, Ρετζέπ Ταγίπ Ερντογάν, βρέθηκε στις Βρυξέλλες και ζήτησε ευθέως ανταλλάγματα προκειμένου να συνεργαστεί με την Ε.Ε. και να τερματίσει τη διοχέτευση προσφύγων στην ευρωπαϊκή επικράτεια.\nΚαι δεν ζήτησε μόνο οικονομική βοήθεια, που θα ήταν τούτο λογικό και αναμενόμενο (ανέφερε ότι το κόστος από την παραμονή 2,5 εκατ. προσφύγων άγγιξε τα 7,8 δισ. δολάρια, ενώ μέχρι σήμερα η διεθνής βοήθεια προς την Τουρκία είναι μόλις 417 εκατ. δολάρια). Αλλά αξιοποίησε πλήρως την ευκαιρία και προχώρησε να επαναθέσει παλαιότερα αιτήματα της τουρκικής πλευράς αλλά και νέα που συνδέονται με τις στρατηγικές επιδιώξεις και σχεδιασμούς της στην περιοχή.\nΠρώτο, ζήτησε στα ευρωτουρκικά ξεπάγωμα διαπραγματευτικών κεφαλαίων που μπλοκάρει η Κύπρος και η Γαλλία (κεφ. 15 για Ενέργεια, 24 για Δικαιοσύνη, Ελευθερία και Ασφάλεια, 31 Εξωτερική Πολιτική, Ασφάλεια και Άμυνα και 17 για Οικονομική και Νομισματική Πολιτική).\nΔεύτερο, ζήτησε δημιουργία μιας ζώνης ασφαλείας, μήκους 80 χιλιομέτρων και πλάτους 40 χιλιομέτρων, εντός του συριακού εδάφους, με πρόσχημα και την αναχαίτιση της δράσης του PKK.\nΤρίτο, ζήτησε την επίσπευση του διαλόγου για ελευθεροποίηση των θεωρήσεων διαβατηρίων για τους Τούρκους πολίτες που επιθυμούν να ταξιδέψουν στην Ε.Ε..\nΤέταρτο, ζήτησε την αναθεώρηση της τελωνειακής σύνδεσης με την Ε.Ε. καθώς και τον τερματισμό της κριτικής που ασκεί η Ε.Ε. για θέματα που αφορούν στα θεμελιώδη δικαιώματα στην Τουρκία και ειδικότερα στην ελευθερία της έκφρασης.\nΗ Τουρκία αξιοποιεί όλα τα προβλήματα για να εισπράξει πολιτικά οφέλη. Η Ευρώπη και η ευρύτερη περιοχή βιώνει μια απίστευτη κρίση με την έξαρση του μεταναστευτικού/ προσφυγικού ζητήματος. Προσπαθεί μέσα από διάφορες δυσκολίες, διαφωνίες, ξεχωριστά συμφέροντα, να αντιμετωπίσει το πρόβλημα και να το διαχειριστεί με προσοχή και προς όφελος όλων. Το θέμα είναι ανθρωπιστικό και έτσι αντιμετωπίζεται.\nΣτην αντίπερα όχθη, υπάρχει η Τουρκία που αισθανόμενη πως λόγω γειτνίασης θα διαδραματίσει ρόλο, έχει μπει σε μια λογική ανατολίτικου παζαριού.\nΑυτή είναι η Τουρκία και έτσι συμπεριφέρεται.\nLabels Απόψεις, Κύπρος, λαθρομετανάστες, πολιτική, Τουρκία


Διαψεύδει ο Θεοχαρόπουλος ότι «πάει» προς το Ποτάμι | Reader.gr\nΔιαψεύδει ο Θεοχαρόπουλος ότι «πάει» προς το Ποτάμι\nΔευ, 21/01/2019 - 12:10\n«Είμαι πρόεδρος της ΔΗΜΑΡ, έχουμε μια καλή σχέση και με το Ποτάμι και με το Σταύρο Θεοδωράκη. Ως πρόεδρος λειτουργώ συλλογικά», τόνισε ο Θανάσης Θεοχαρόπουλος, διαψεύδοντας πως πρόκειται να συνεργαστεί άμεσα με το Ποτάμι, προκειμένου το κόμμα να μην χάσει την ιδιότητα της Κοινοβουλευτικης Ομάδας εξαιτίας της ανεξαρτητοποίησης του Γιώργου Αμυρά.\nΕιδικότερα, ο κ. Θεοχαρόπουλος σε συνέντευξή του στο ραδιοφωνικό σταθμό «Θέμα 104,6», διέψευσε το ενδεχόμενο συνεργασίας με το Ποτάμι, τονίζοντας, παράλληλα, ότι η διαγραφή του είναι διαγραφή της ΔΗΜΑΡ από το ΚΙΝΑΛ.\nΤο θέμα είχε προκύψει με δηλώσεις του Γρήγορη Ψαριανού νωρίτερα στον Σκάι, όπου είχε υποστήριξε ότι γίνονται σχετικές επαφές Θεοδωράκη - Θεοχαρόπουλου για να ενταχθεί στην Κοινοβουλευτική Ομάδα του Ποταμιού.\n«Είναι κρίμα, σε ένα πολυκομματικό φορέα η επικεφαλής να διαγράψει το ένα από τα κόμματα. Είμαστε συνασπισμός κομμάτων. Ξεπερνά τα όρια μια δημοκρατικής λειτουργίας», υποστήριξε ο κ Θεοχαρόπουλος.\nΤέλος, ο πρόεδρος της ΔΗΜΑΡ επιβεβαίωσε ότι του είχε προταθεί να είναι επικεφαλής του ψηφοδελτίου Επικρατείας του Κινήματος Αλλαγής, αν δεν ψήφιζε τη συμφωνία ενώ απέρριψε τα σενάρια που τον θέλουν να πηγαίνει στον ΣΥΡΙΖΑ.


Λαμία-Ολυμπιακός Pre Game\nHOME / PRE-GAME / Λαμία-Ολυμπιακός Pre Game\nGeorgeZ · 11/01/2020 19:00 ·\nΗ Λαμία, με στόχο να συνεχίσει την εντυπωσιακή της πορεία, υποδέχεται τον Ολυμπιακό, ο οποίος θέλει να παραμείνει στην κορυφή.\nΗ Λαμία με τον Άκη Μάντζιο στον πάγκο της μεταμορφώθηκε. Προέρχεται από τη σημαντική νίκη επί του Πανιώνιου στη Νέα Σμύρνη, ενώ έχει απομακρυνθεί και από την επικίνδυνη ζώνη και πλέον με 22 βαθμούς μπορεί να στοχεύει ψηλότερα. Εντός της εβδομάδας μάλιστα επικράτησε με 1-0 των Τρικάλων και έκανε το πρώτο βήμα, για την πρόκριση της στα προημιτελικά του Κυπέλλου Ελλάδας.\nΟ Έλληνας τεχνικός δεν μπορεί να υπολογίζει στον τιμωρημένο Ντάνι Μπεχαράνο, ο οποίος και τιμωρήθηκε με τρεις αγωνιστικές, για το εκτός φάσης χτύπημα του στον Τσιλούλη.\nΟ Ολυμπιακός προέρχεται από τη νίκη του στο ντέρμπι των αιωνίων επί του Παναθηναϊκού, με την οποία και ανέβηκε στην πρώτη θέση, ύστερα και από την ήττα του ΠΑΟΚ από τον Άρη στο ”Κλεάνθης Βικελίδης”. Εντός της εβδομάδας επικράτησε με 2-0 της Καλαμάτας και βρίσκεται πλέον πολύ κοντά στην πρόκριση του στα προημιτελικά του Κυπέλλου.\nΤο πιθανότερο είναι ο Πέδρο Μαρτίνς να παρατάξει την ομάδα του με 4-2-3-1, με τον Σα κάτω από τα δοκάρια, τον Ομάρ Ελαμπντελαουί δεξιά, τους Μπα και Σεμέδο στο κέντρο της άμυνας, τον Τσιμίκα αριστερά, τον Μπουχαλάκη με τον Καμαρά στη μεσαία γραμμή, τον Ποντένσε δεξιά, τον Μασούρα αριστερά, τον Βαλμπουενά πίσω από τον φορ, ο οποίος θα είναι ο Ελ Αραμπί.


"ΟΜΑΔΑ 21" ΜΑΚΕΔΟΝΙΑΣ - ΘΡΑΚΗΣ ΚΙΝΗΣΗ ΠΑΤΡΙΩΤΙΚΗΣ ΑΦΥΠΝΙΣΗΣ : Όταν Κάποιοι Πρωθυπουργοί Είχαν Ήθος!\nΗταν 1953, η βασίλισσα της Ελλάδος Φρειδερίκη επισκέφθηκε έναν σημαντικό ασθενή στην ενοικιαζόμενη κατοικία του στην Αθήνα. Εισερχόμενη στο δωμάτιο του ασθενούς, η βασίλισσα αντίκρυσε έναν ξερακιανό, μαυριδερό ηλικιωμένο, με το χαρακτηριστικό του μουστάκι, ταλαιπωρημένο από τη φυματίωση και τις κακουχίες, να είναι ξαπλωμένος πάνω σε ένα ... ράντζο εκστρατείας! Ουδεμία πολυτέλεια υπήρχε στο σπίτι!\n«Νίκο, γιατί το κάνεις αυτό;» ρώτησε η Φρειδερίκη, για να λάβει την απάντηση από τον συγκινημένο 69χρονο «Μεγαλειοτάτη, το ράντζο αυτό το έχω από τον στρατό, δεν το αποχωρίζομαι».\nΑπέναντι της εκείνη τη μέρα, η Φρειδερίκη δεν είχε κάποιον τυχαίο. Είχε τον πρώην Πρωθυπουργό της Ελλάδος, τον θρυλικό «Μαύρο Καβαλάρη», τον πρώην διοικητή του 5/42 Συντάγματος Ευζώνων, τον Στρατηγό Νικόλαο Πλαστήρα! Τον άνθρωπο, που οι Τούρκοι, όταν κατέλαβαν τη Σμύρνη, τον αναζητούσαν εναγωνίως αλλά μάταια ανάμεσα στους αιχμαλώτους, ρωτώντας αν κάποιος είχε δει τον «Καρά-πιπέρ (μαύρο πιπέρι)», όπως τον αποκαλούσαν εξαιτίας της μαυριδερής του επιδερμίδας. Γιατί, ναι η Σμύρνη ήταν το πολύτιμο τρόπαιο αλλά και ο Πλαστήρας ως αιχμάλωτος θα ήταν τεράστιο επίτευγμα.\nΠρος το τέλος της ζωής του, ο Νικόλαος Πλαστήρας, που διετέλεσε 3 φορές Πρωθυπουργός της Ελλάδος, που γέμισε το σώμα του με τραύματα πολεμώντας στον Μακεδονικό Αγώνα, στους Βαλκανικούς Πολέμους, όπου διακρίθηκε στην πολύνεκρη μάχη του Λαχανά, στον Βορειοηπειρωτικό Αγώνα, στον Πρώτο Παγκόσμιο Πόλεμο, στην εκστρατεία στην Ουκρανία, στη Μικρασιατική Εκστρατεία και πρωταγωνίστησε σε επαναστατικά κινήματα και απόπειρες πραξικοπήματος, δεν είχε ακίνητη περιουσία παρά μόνο 216 δραχμές και 10 δολάρια, τα οποία άφησε κληρονομιά στη Μικρασιάτισσα προσφυγοπούλα ψυχοκόρη του. Αυτά και την προφορική εντολή ... «Όλα για την Ελλάδα!». (Ανατριχιάζεις και μόνο που το γράφεις). Τον μισθό του τον πρόσφερε σε άπορους και ορφανά. Από τα διάφορα μέτωπα στα οποία πολέμησε είχε υιοθετήσει συνολικά 7 ορφανά Ελληνόπουλα.\nΠολιτικά, βέβαια, δεν διακρινόταν για τη διορατικότητα του. Αυτό αποδείχθηκε από την στάση του κατά την περίοδο 1933-1941. Υπήρξε περισσότερο στρατιωτικός παρά πολιτικός. Αψύς χωρίς διάθεση διπλωματικότητας στους λόγους του. Η φράση του «Κάθισε κάτω, ζαγάρι!» προς τον Γιώργο Σιάντο του Κ.Κ.Ε., κατά τη διάρκεια συζητήσεων τους στα Δεκεμβριανά, όπου ο Πλαστήρας αμφισβήτησε ανοικτά την προσφορά των ανταρτών του ΕΛΑΣ στην Εθνική Αντίσταση και στην απελευθέρωση κάνοντας λόγο για «ξεπάστρεμα όλων των δεξιών» και «κάψιμο χωριών» έχει μείνει παροιμιώδης. Αντίστοιχου ύφους ήταν και η απάντηση του σε εκπροσώπους του ΕΔΕΣ όταν του μίλησαν για την Εθνική Αντίσταση.\nΚάποτε, κατά τη διάρκεια της πρωθυπουργίας του, ο φίλος του Γιάννης Μοάτσος, θεωρώντας απρεπές ο Πρωθυπουργός της χώρας να μη διαθέτει δικό του σπίτι, απευθύνθηκε στο διοικητή μιας τράπεζας για να εξασφαλίσουν στον Πλαστήρα δάνειο για την αγορά κατοικίας. Ο διοικητής απόρησε λέγοντας «Τι; Δεν έχει σπίτι ο κύριος Πρωθυπουργός; Βεβαίως και θα του δώσουμε ό,τι δάνειο θέλει και μάλιστα με τους καλύτερους όρους!».\nΟ Μοάτσος ανακοίνωσε τα ευχάριστα νέα στον Πλαστήρα, ο οποίος πήρε στα χέρια του τα τραπεζικά έντυπα και τα έσχισε λέγοντας «Άντε ρε Γιάννη, με τι μούτρα θα βγω στο δρόμο, αν μαθευτεί πως εγώ πήρα δάνειο για σπίτι;».\nΑντίστοιχα, όταν θεώρησε πως ο άνεργος αδερφός του ευνοήθηκε λόγω της συγγένειας τους και προσελήφθη στο εργοστάσιο της ζυθοποιίας «ΦΙΞ», του απαγόρευσε να δεχτεί τη θέση, λέγοντας του «Αν έχεις ανάγκη, κάτσε εδώ να μοιραζόμαστε το φαγητό μου!».\nΤην ίδια στάση διατήρησε και όταν του πρότειναν να του βάλουν τηλέφωνο, δεν ήταν απλή υπόθεση εκείνη την εποχή, στο σπίτι που νοίκιαζε στο Μετς «Μα τι λέτε; Η Ελλάδα πένεται κι εμένα θα μου βάλετε τηλέφωνο;»!\nΟ Πλαστήρας απεβίωσε στις 26 Ιουλίου του 1953, χωρίς να υπάρχουν καν χρήματα για το νεκρικό του κοστούμι, το οποίο τελικά το αγόρασε ο φίλος του Διονύσιος Καρρέρ.\nΟ ιατρός που υπέγραψε το πιστοποιητικό θανάτου του Πλαστήρα, μέτρησε στο ταλαιπωρημένο κορμί του: 27 σπαθιές και 9 σημάδια από βλήματα ...\nΗ σύγκριση με ανθρώπους που εισέρχονται στην πολιτική σκηνή μιας χρεοκοπημένης χώρας πάμφτωχοι και στην πορεία αποκτούν τεράστιες περιουσίες είναι αναπόφευκτη ...\nΣτη φωτογραφία ο "Μαύρος Καβαλάρης" με κάποια από τα ορφανά που είχε υιοθετήσει.\nΑναρτήθηκε από EFENPRESS στις 8:23 π.μ.\nΗ μεγάλη συμφωνία για κατασκευή από την ΕΑΒ Αυτόνο...\nΜενέντεζ: Στόχος μου είναι να δω και τον τελευταίο...


Big Business - Συνάντηση K. Μίχαλου - Χ. Σταϊκούρα/ Υπόμνημα με προτάσεις του ΕΒΕΑ για την ανάπτυξη της οικονομίας\nΣυνάντηση K. Μίχαλου - Χ. Σταϊκούρα/ Υπόμνημα με προτάσεις του ΕΒΕΑ για την ανάπτυξη της οικονομίας\nΠέμπτη, 22 Αυγούστου 2019 15:34\n«Μετά από μια δύσκολη δεκαετία, έχουμε την ευκαιρία να πάμε και πάλι μπροστά. Έχουμε την ευκαιρία να καλύψουμε το χαμένο έδαφος και - κυρίως - να διασφαλίσουμε ότι η χώρα μας δεν θα μπει ξανά σε παρόμοιες περιπέτειες στο μέλλον. Μπορούμε να τα καταφέρουμε, με σχέδιο, με σοβαρότητα και υπευθυνότητα. Με πίστη στις δυνατότητες των ελληνικών επιχειρήσεων και των ανθρώπων τους. Οι επιχειρήσεις είναι αυτές που μπορούν και πρέπει να οδηγήσουν το δρόμο στη νέα εποχή της ελληνικής οικονομίας, μετά την κρίση. Κι εμείς θα συνεχίσουμε να προχωρούμε δίπλα τους. Θα συνεχίσουμε να μεταφέρουμε καθαρά και δυνατά τη φωνή τους στα κέντρα λήψης αποφάσεων. Θα συνεχίσουμε να διεκδικούμε ένα περιβάλλον, στο οποίο θα μπορέσουν να κερδίσουν το μέλλον που τους αξίζει» επισημαίνεται.\nTags: Μίχαλος,\tΣταϊκούρας\nΗ αισθητή πτώση που σημείωσαν οι μετοχές των ρωσικών εταιρειών στις χρηματιστηριακές αγορές, προκάλεσε σε μια μέρα μόνο, απώλειες 6,058 δισεκατομμυρίων στα περιουσιακά στοιχεία των πέντε πιο...\nVolkswagen: 830 εκατ. ευρώ αποζημίωση στους ιδιοκτήτες πετρελαιοκίνητων αυτοκινήτων για το σκάνδαλο ντίζελ\nΣτη διαμάχη για την αποζημίωση εκατοντάδων χιλιάδων ιδιοκτητών πετρελαιοκίνητων αυτοκινήτων (ντίζελ), η Volkswagen κατέληξε σε συμφωνία με την Ομοσπονδιακή Ένωση Προστασίας Καταναλωτών (VZBV) στη...\nΜεγάλο πλήγμα υπέστη η αυτοκινητοβιομηχανία από την ακύρωση της 90ης Διεθνούς Έκθεσης Αυτοκινήτου της Γενεύης, γιατί οι μάρκες έχασαν την δημοσιότητα που περίμεναν να πάρουν από όλα τα μέσα μαζικής...\nΕφαρμογές 4ης Βιομηχανικής Επανάστασης στην Ελληνική Επιχειρηματικότητα και Παραγωγή\nΕπίκαιρο Workshop διοργάνωσαν η Ελληνική Ένωση Επιχειρηματιών (Ε.ΕΝ.Ε.) και η Ελληνική Παραγωγή - Συμβούλιο Βιομηχανιών για την Ανάπτυξη, με την υποστήριξη των ΣΒΕ, ΣΒΑΠ, ΣΒΣΕ, ΣΒΘΣΕ, ΣΕΒΠΔΕ, Industry...\nΤα αποτελέσματα των φετινών χειμερινών εκπτώσεων δεν διαφοροποιούνται ουσιαστικά σε σχέση με την αντίστοιχη περυσινή περίοδο, δεδομένου ότι δεν καταγράφηκε ανάκαμψη των πωλήσεων για την πλειονότητα...


Ιανουάριος 2022. Μηνιαίες Αστρολογικές Προβλέψεις Και Ζώδια – MY SELVI\nΙανουάριος 2022. Μηνιαίες Αστρολογικές Προβλέψεις Και Ζώδια\nPosted on 3 Ιανουαρίου 2022\nΟ πρώτος μήνας του 2022 μιλάει ακόμα για το παρελθόν, μια που Ερμής και Αφροδίτη είναι ανάδρομοι και για να προχωρήσεις στο αύριο , λένε πως πρέπει να καθαρίσεις από το χτες…έχεις βέβαια άλλη διάθεση και ξέρεις πως να χειριστείς την κατάσταση σου…ωστόσο αρκετές φορές θα χάνεις την διάθεση σου, θα τα βάφεις .. μαύρα.\nΥστερόγραφο, Ο Άρης σε τετράγωνο με τον Ποσειδώνα στις 11/1 θα σου πειράξει την διάθεση, είσαι στα όρια σου και χαλάει προσωρινά ο κόσμος σου. Ατονία και αδιέξοδα. Επηρεάζεται ο μεταβλητός σταυρός, Δίδυμοι, Παρθένοι, Τοξότες , Ιχθύες του γ’ δεκαημέρου.\nΥστερόγραφο, ο Ερμής ανάδρομος από τις 15/1 από το ζώδιο του Υδροχόου έως τις 26/1 (και συνέχεια στον Αιγόκερω) σε επαναφέρει σε μια προηγούμενη πραγματικότητα, περίμενε μέτρα να περιορίσουν τη διάθεση σου για κίνηση. Μαζεύεσαι αρκετά.\nΟ Ιανουάριος δείχνει μια γενική βελτίωση, αρκεί να συνειδητοποιήσετε τα αδύναμα σημεία σας και να εργαστείτε πάνω σε στόχους και φιλόδοξα σχέδια. Πρόσωπα εξουσίας σας υποστηρίζουν και πολλοί απ΄εσάς συζητάτε θετικά την προοπτική μιας προαγωγής και θα γίνουν αλλαγές που σας ταιριάζουν. Ο Ερμής ανάδρομος από τις 15/1 έως τις 26/1 στον Υδροχόο δημιουργεί εμπόδια και ασυννενοησία μέσα στον φιλικό σας κύκλο και πιθανόν να νιώσετε έντονα κάποιο είδους περιορισμό. Συνεχίζεται η ανάδρομη πορεία της Αφροδίτης έως τις 29/1 και είστε σε φάση επαναξιολόγησης μιας κρίσιμης σχέσης της ζωής σας. Ο Δίας συνεχίζει την πορεία του στο ζώδιο του Ιχθύ και καλείστε να δείξετε περισσότερη συμπόνια και ανοχή στο περιβάλλον σας. Στροφή προς την μεταφυσική.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, επηρεάζει μέσα β’ δεκαημέρου, γύρω από την 12η μοίρα) θα ευνοήσει ένα επαγγελματικό σας σχέδιο , τις σχέσεις σας με πρόσωπα εξουσίας και γενικά φαίνεται να αναλαμβάνετε δυναμική θέση μέσα στην επαγγελματική αρένα. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) θα επηρεάσει την οικογενειακή σας κατάσταση, κληρονομικά ζητήματα, καθώς η διάθεση σας πιθανόν να μην είναι θετική. Συναισθηματικές κόντρες αναμένονται.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα ανατρέπει τα σχέδια σας, και νιώθετε απογοήτευση. Συναισθηματικό ναυάγιο ή θέματα υγείας με άτομο της οικογενείας σας αναμένεται.\nΟ Ιανουάριος δείχνει αναβλητικότητα και επανεξέταση καταστάσεων που σας έχουν ζορίσει μέσα στην προηγούμενη χρονιά. Σχέσεις με πρόσωπα που βρίσκονται σε άλλη πόλη ή είναι διαφορετικής κουλτούρας τώρα θα επαναξιολογηθούν με την Αφροδίτη ανάδρομη στον Αιγόκερω, έως τις 29/1. Ο Ερμής ανάδρομος, από τις 15/1 έως τις 26/1 στον Υδροχόο φέρνει καθυστερήσεις , περιορισμούς και έλλειψη επικοινωνίας μέσα στον επαγγελματικό σας χώρο. Πιθανόν κάποιοι απ΄εσάς θα επιστρέψετε σε ένα παλιό τρόπο εργασίας. Με τον Άρη στον Τοξότη και μέχρι τις 24/1 αγχώνεστε αρκετά γιατί τα οικονομικά σας αλλάζουν και μια πηγή εσόδων μειώνεται ή τερματίζεται οριστικά. Ο Δίας συνεχίζει την πορεία του στο ζώδιο του Ιχθύ και καλείστε να κυνηγήσετε τα όνειρα σας, να πιστέψετε περισσότερο στα ταλέντα σας και να τα αξιοποιήσετε αντίστοιχα.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα), θα φέρει λύσεις σε ένα νομικό ζήτημα, σε θέματα σπουδών και κάποιοι απ΄εσάς θα πρέπει να πάρετε αποφάσεις που θα αλλάξουν την καθημερινότητα σας. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) φέρνει εντάσεις με το συγγενικό σας περιβάλλον, και αλλαγές σε συμφωνητικά, συμβόλαια, αγοραπωλησίες αναμένονται. Τερματίζεται μια μίσθωση. Δραστηριοποιείστε μέσα από το διαδίκτυο.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα φέρνει δυσκολίες, απώλειες γύρω από κάποιο θέμα που σχετίζεται με δάνεια , οφειλές και θα αντιμετωπίσετε διαφορές με τα άτομα που μοιράζεστε κοινή περιουσία.\nΟ Ιανουάριος έχει τις δυσκολίες του, τις αναποδιές του, μια που ο Ερμής είναι ανάδρομος στον Υδροχόο, από τις 15/1 έως τις 26/1, και έτσι δεν είναι εύκολο να τακτοποιήσετε τις δουλειές σας, προκύπτουν συνέχεια εμπόδια. Συμβουλευτείτε περισσότερο την διαίσθηση σας , αλλά μην βιαστείτε να πάρετε αποφάσεις. Ταξίδια, σχέσεις με πρόσωπα απ΄ απόσταση μπαίνουν στο προσκήνιο. Συνεχίζεται η ανάδρομη πορεία της Αφροδίτης από τον Αιγόκερω έως τις 29/1 και είστε σε φάση επαναξιολόγησης των οικονομικών σας ζητημάτων, καθώς και μια σχέσης με έντονο ψυχικό δέσιμο. Ο Δίας συνεχίζει την πορεία του στο ζώδιο του Ιχθύ και θα απλωθείτε σιγά σιγά μέσα στο επαγγελματικό στερέωμα. Ευνοείστε από πρόσωπα εξουσίας.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) θα βοηθήσει σε ένα οικονομικό ζήτημα, καθώς έχετε την δυνατότητα να έρθετε σε συμφωνία με άτομα που μοιράζεστε κοινή περιουσία. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) θα τεστάρει τις αντοχές σας, καθώς δοκιμάζεστε μέσα από απρόοπτα και η καθημερινότητα σας γίνεται αρκετά πολύπλοκη. Προβάλλετε με διαφορετικό τρόπο την δουλειά σας.\nΣημαντική επιρροή του μήνα,στις 11/1/22 το τετράγωνο Άρη, Ποσειδώνα θα φέρει ατονία, δυσκολίες στην επικοινωνία, καθώς και σχέσεις με προσωπα εξουσίας θα σας απογοητεύσουν. Ψέματα, έντονο παρασκήνιο.\nΟ Ιανουάριος έχει σκαμπανεβάσματα και θα αλλάζετε διάθεση, ανάλογα με το τι αντιμετωπίζετε. Με τον Άρη στον Τοξότη μέχρι τις 24/1 θα ασχοληθείτε με την υγεία σας και την εργασιακή σας κατάσταση. Αμέσως μετά και με την είσοδο του στον Αιγόκερω θα πρέπει να αντιμετωπίσετε ένα περιβάλλον που πιθανόν να σας ανταγωνίζεται. Γενικά κόντρες, εντάσεις και ρήξεις με άτομα που διατηρείτε χρόνιες σχέσεις θα περάσουν από σκαμπανεβάσματα. Ο Ερμής ανάδρομο, από τις 15/1 έως τις 26/1, στον Υδροχόο, περιορίζει την ερωτική χαρά λόγω απρόοπτων γεγονότων και θα ασχοληθείτε περισσότερο με θέματα οικονομικά που τώρα επανέρχονται. Συνεχίζεται η ανάδρομη πορεία της Αφροδίτης στον Αιγόκερω, απέναντι σας έως τις 29/1, και συνεχίζονται οι επιστροφές και οι κρίσεις σε προσωπικές και επαγγελματικές σχέσεις. Ο Δίας συνεχίζει την πορεία του στο ζώδιο του Ιχθύ και ταξιδεύετε να συναντήσετε το άτομο που σας ενδιαφέρει. Πιθανές επανασυνδέσεις. Σπουδές και σχέσεις με άτομα διαφορετικης κουλτούρας ευνοούνται ιδιαίτερα.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) θα βοηθήσει την επανεκκίνηση μιας σχέσης από το παρελθόν. Η Πανσέληνος, στο ζώδιο σας στις 18/1 (επηρεάζει γ΄δεκαημέρο γύρω από την 27η μοίρα) θα φέρει συναισθηματικές εντάσεις, κόντρες με άτομα που επηρεάζουν την κρίση σας και θα συγκρουστείτε έντονα με τους γύρω σας.\nΣημαντική επιρροή του μήνα, στις 11/1/22 το τετράγωνο Άρη, ποσειδώνα ανατρέπει προσωρινά τα σχέδια σας, είτε ένα ταξίδι αναβάλλεται είτε μια συνεργασία προς το παρόν μετατίθεται για αργότερα. νιώθετε πως το σύμπαν παίζει με τα νεύρα σας.\nΟ Ιανουάριος σας παρασύρει σε επιπόλαιες επιλογές μια που έχετε τη διάθεση να ξεχάσετε οτιδήποτε σας χαλάει την ψυχολογία και να βρείτε διεξόδους, προς το παρόν όμως μάταια. Είστε σε φάση να επανεξετάσετε την προσωπική σας κατάσταση και πολλές φορές θα επιστρέψετε σε λάθη του παρελθόντος. Ο Ερμής ανάδρομος από τις 15/1 έως τις 26/1 στον Υδροχόο, απέναντι σας φέρνει ασυνεννοησία και η έλλειψη επικοινωνίας και κατανόησης από το ταίρι σας θα σας κάνει να τα βάφετε μαύρα. Συνεχίζεται η ανάδρομη πορεία της Αφροδίτης στον Αιγόκερω έως τις 29/1, και θα προσπαθήσετε να τα βρείτε μέσα στον εργασιακό σας χώρο με συναδέλφους, ωστόσο μην έχετε μεγάλες προσδοκίες. Ο Δίας συνεχίζει την πορεία του στο ζώδιο του Ιχθύ και καλείστε να προσέξετε αρκετά τη σχέση σας με άτομο που συνδέεστε ψυχικά για να μην χαλάσετε τις ισορροπίες. Αναμένονται στιγμές απογοήτευσης. Οικονομικά ευτράπελα.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) ευνοεί ένα νέο ξεκίνημα μέσα στον επαγγελματικό σας χώρο και πιθανόν να αλλάξει σημαντικά ο τρόπος εργασίας σας. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) φέρνει ψυχολογική κούραση, κακή διάθεση και πιθανόν να ασχοληθείτε με άτομα της οικογενείας σας. Κρύβετε συναισθήματα, αποκαλύψεις που σας απογοητεύουν.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα θα σας απομακρύνει από το άτομο που σας ενδιαφέρει, καθώς συνειδητοποιείται ότι είστε θύμα εκμετάλλευσης και δεν υπάρχει ανταπόκριση.\nΟ Ιανουάριος σας βάζει σε κατάσταση επίθεσης και άμυνας, κυρίως μέσα στον οικογενειακό σας χώρο και θα έρθετε σε σύγκρουση με πρόσωπα που εκτιμάται ιδιαίτερα. Συναισθήματα ανασφάλειας σας κατακλύζουν. Ο Ερμής ανάδρομος, από τις 15/1 έως τις 26/1, στον Υδροχόο βάζει εμπόδια στην καθημερινότητα σας, πιθανόν αναβιώνετε παλιές καταστάσεις μέσα στον εργασιακό σας χώρο και γενικά θα επιστρέψει η κούραση και προσωρινά θα περιοριστείτε. Συνεχίζεται η ανάδρομη πορεία της Αφροδίτης στον Αιγόκερω έως τις 29/1 και είστε σε φάση επαναξιολόγησης των ερωτικών σας καταστάσεων και εκεί πρέπει να προσέξετε τις επιστροφές, καθώς δεν έχετε αυτήν την περίοδο σωστή κρίση, είστε αρκετά μπερδεμένοι. Ο Δίας συνεχίζει την πορεία του στο ζώδιο του Ιχθύ και αρχίζετε σιγά σιγά να δείχνετε μεγαλύτερη συμπόνια και ανοχή στο περιβάλλον σας. Έρχεστε κοντά σε άτομα που νιώθετε οικεία.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) θα ευνοήσει τα ερωτικά σας, αλλά και επιχειρηματικά σχέδια. Φτιάχνει η ψυχολογία σας μέσα από το άνοιγμα σας σε ένα άτομο που σας χαλαρώνει, και στέκεται πάντα δίπλα σας. Η σχέση σας με τα παιδιά σας αλλάζει μορφή. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) θα επηρεάσει φιλικές σχέσεις και τον τρόπο που κινείστε μέσα σε ένα μεγάλο κοινωνικό κύκλο. Νιώθετε πολλές φορές ότι πιέζεστε και δεν υπάρχει ελεύθερος χρόνος. Ωστόσο μπορείτε αυτές τις μέρες να ξεκολλήσετε από καταστάσεις που σας φθείρουν.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα σας απογοητεύει , συνειδητοποιείτε τις λάθος επιλογές σας και πρέπει να αποδεχτείτε τα λάθη σας. Αποφύγετε άτομα που δεν εμπιστεύεστε.\nΟ Ιανουάριος δείχνει μια γενική κινητοποίηση και καλείστε να αντιμετωπίσετε μια διαφορετική καθημερινότητα και έξοδα που αφορούν το μεταφορικό σας μέσο. Η Αφροδίτη ανάδρομη από τον Αιγόκερω έως τις 29/1, θα μιλάει για επανασυνδέσεις, καθώς και για την προσπάθεια σας να σώσετε σχέσεις που όμως είναι δύσκολο να παραμείνουν. Ο Ερμής ανάδρομος, από τις 15/1 έως τις 26/1 στον Υδροχόο σας φέρνει κοντά σε άτομα που μπορείτε να μιλήσετε για επιχειρηματικές κινήσεις, αλλά ακόμα δεν μπορείτε να πάρετε αποφάσεις. Επιστροφές σε σχέσεις επιπόλαιες αναμένονται. Ο Δίας συνεχίζει την πορεία του στο ζώδιο του Ιχθύ και καλείστε να αντιμετωπίσετε το περιβάλλον σας με περισσότερη συμπόνια και ανοχή. Προσοχή σε θέματα υγείας και φροντίστε περισσότερο ηλικιωμένα άτομα.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, επηρεάζει μέσα β’ δεκαημέρου, γύρω από την 12η μοίρα) θα ανοίξει το δρόμο για νέες επιλογές, πιθανόν να πρέπει να μετακομίσετε λόγω προσωπικής δέσμευσης ή επαγγελματικών κινήσεων. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) δείχνει αλλαγές μέσα στο κοινωνικό σας πλαίσιο, νιώθετε συναισθηματικά κουρασμένοι και πρέπει συγχρόνως να αποδείξετε την ισχύ σας μέσα στον επαγγελματικό στερέωμα.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα θα φέρει επιπλέον έξοδα , κούραση και εντάσεις μέσα στον εργασιακό σας χώρο. Μια καθημερινότητα που σας πηγαίνει στα άκρα.\nΟ Ιανουάριος είναι μήνας εξόδων και θα βάλετε το χέρι βαθιά στην τσέπη για να οργανώσετε το χώρο σας ή να κλείσετε τρύπες του παρελθόντος. Από τις 24/1 και μετά ο Άρης στον Αιγόκερω σας βάζει να κυνηγήσετε τα σχέδια σας και να βγείτε περισσότερο προς τα έξω, να γίνετε πιο δημοφιλείς. Ο Ερμής ανάδρομος, από τις 15/1 έως τις 26/1, στον Υδροχόο, γεννά ασυνεννοησία, έλλειψη επικοινωνίας μέσα στον οικογενειακό σας χώρο και αυτό θα σας κουράσει αρκετά ψυχολογικά. Επίσης αυτό το διάστημα μπορείτε να ασχοληθείτε με την ακίνητη περιουσία σας. Συνεχίζεται η ανάδρομη πορεία της Αφροδίτης στον Αιγόκερω, έως τις 29/1, και αναμένονται μηνύματα, συναντήσεις και ταξιδάκια που θα σας φέρουν κοντά στο πρόσωπο που σας ενδιαφέρει. Ο Δίας συνεχίζει την πορεία του στο ζώδιο του Ιχθύ και έτσι είναι εύκολο για εσάς να ασχοληθείτε με τα δημιουργικά σας σχέδια και να ξεχωρίσετε. Η ερωτική σας ζωή θα είναι γρίφος.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) ευνοεί νέα ξεκινήματα, κυρίως μια συνεργασία που ξεκινάει τώρα και σιγά σιγά μπορεί να εξελιχθεί. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) θα σας δώσει τη δυνατότητα να ταξιδέψετε και να βρεθείτε κοντά στο άτομο που σας ενδιαφέρει, πιθανόν σχέση από απόσταση αλλά περιμένετε και αρκετά σκαμπανεβάσματα.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα φέρνει συναισθηματικές και οικονομικές κρίσεις, αποφύγετε να είστε δεκτικοί σε προτάσεις που δεν είναι αξιόπιστες.\nΟ Ιανουάριος είναι αρκετά ενεργός μήνας με πολλές αντιπαραθέσεις και κόντρες μέσα στο περιβάλλον σας. Θα συγκρουστείτε με συνεργάτες, κοντινά σας άτομα και γενικά πρέπει να είστε προσεκτικοί στα λόγια, αλλά και στις πράξεις σας. Από τις 24/1 ο Άρης στον Αιγόκερω θα ενεργοποιήσει νέους τρόπους απόκτησης εισοδήματος και πιθανόν να έχετε και αρκετά έξοδα. Ο Ερμής ανάδρομος, από τις 15/1έως τις 26/1, στον Υδροχόο θα σας βάλει σε κατάσταση επανασύνδεσης με άτομα του περιβάλλοντος σας και μια πρόταση συνεργασίας θα εξετασθεί ξανά. Συνεχίζεται η ανάδρομη πορεία της Αφροδίτης από τον Αιγόκερω, έως τις 29/1, και είστε σε φάση επαναξιολόγησης της πρακτικής πλευράς της ζωής σας. Πιθανές επανασυνδέσεις αναμένονται. Ο Δίας συνεχίζει την πορεία του στο ζώδιο του Ιχθύ και καλείστε να δείξετε περισσότερη συμπόνια και ανοχή με τα οικογενειακά σας μέλη. Πιθανόν σκέψεις για αλλαγή οικογενειακής εστίας, μετακόμιση.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω,(επηρεάζει μέσα β’ δεκαημέρου, γύρω από την 12η μοίρα) φέρνει μια νέα πηγή εσόδων και αυτό θα βοηθήσει αρκετά την οικονομική σας κατάσταση. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) αφορά τα οικονομικά σας, πιθανόν αντιμετωπίζετε με άγχος εκκρεμότητες του παρελθόντος. Βρείτε διέξοδο. Η ερωτική σας ζωή κρύβει κινδύνους.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα θα σας δυσαρεστήσει , πιθανόν αναβολές σχεδίων, συναισθηματικό ναυάγιο ή ακόμα και σωματική κούραση , αρκετή ατονία.\nΟ Ιανουάριος είναι μήνας που έχει αρκετά διλήμματα, συναισθηματικά μπλοκαρίσματα, αλλά και άνοιγμα προς νέες κατευθύνσεις. Μπαίνετε σε φάση πιο ενεργή από τις 24/1 , που ο Άρης θα μπει στο ζώδιο σας , προσέξτε όμως τις επιλογές και τα άτομα που εμπιστεύεστε. Ο Ερμής ανάδρομος, από τις 15/1 έως τις 26/1 στον Υδροχόο, φέρνει εμπόδια και καθυστερήσεις σε οικονομικές απολαβές και πολλές φορές η ασυνεννοησία με τους συνεργάτες θα είναι ένα σημαντικό πρόβλημα. Συνεχίζεται η ανάδρομη πορεία της Αφροδίτης στο ζώδιο σας μέχρι τις 29/1, με αποτέλεσμα να δέχεστε πίσω άτομα που σας έχουν πληγώσει ή δυσαρεστήσει στο παρελθόν. Δεύτερες, τρίτες ευκαιρίες αναμένονται. Ο Δίας συνεχίζει την πορεία του στο ζώδιο του Ιχθύ και καλείστε να δείξετε περισσότερη συμπόνια και ανοχή στους ανθρώπους που συναντάτε μέσα στην καθημερινότητα σας. Επανασυνδέσεις με άτομα που συνδέεστε ψυχικά. Νέες γνωριμίες αναμένονται.\nΦεγγάρια του μήνα: στις 2/1/2022 η Νέα Σελήνη στο ζώδιο σας, (επηρεάζει μέσα β’ δεκαημέρου, γύρω από την 12η μοίρα) θα σας φέρει νέες προτάσεις και μιλάτε πλέον για θετικές εξελίξεις. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) απέναντι σας θα κλονίσει συναισθηματικές σχέσεις και πιθανόν να οδηγηθείτε σε τέρμα. Απογοήτευση αναμένεται\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα δείχνει ένα παρασκήνιο που σας δημιουργεί κακή ψυχολογία. Προσοχή σε ρήξεις με συγγενικά άτομα. Και δώστε σημασία στην υγεία σας.\nΟ Ιανουάριος δείχνει τη διάθεση σας να καταπολεμήσετε τις δυσκολίες και να υπερασπίσετε τις επιθυμίες σας , με μια μοναδική τόλμη. Ο φιλικός σας κύκλος σας στηρίζει αρκετά και νιώθετε πως δεν είστε μόνοι και παρά τα αδιέξοδα. Από τις 24/1 ο Άρης στον Αιγόκερω γεννά ανασφάλεια και φόβους γύρω από την καθημερινότητα σας. Ο Ερμής ανάδρομος, από τις 15/1 έως τις 26/1, στο ζώδιο σας φέρνει ασυνεννοησία, καθυστερήσεις και αναμένονται άστοχες κινήσεις. Προσοχή σε επανασυνδέσεις που δεν θα σας ωφελήσουν. Συνεχίζεται η ανάδρομη πορεία της Αφροδίτης στον Αιγόκερω, μέχρι τις 24/1 και πρέπει να είστε συγκρατημένοι σε εξομολογήσεις και γενικά καλό θα ήταν να αποφύγετε την δημοσιοποίηση της προσωπικής σας κατάστασης. Ο Δίας συνεχίζει την πορεία του στο ζώδιο του Ιχθύ και αυτό θα συμβάλλει θετικά στην πρακτική πλευρά της ζωής σας. Ωστόσο αποφύγετε άσκοπες αγορές. Μεγάλα έξοδα.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) θα ευνοήσει την ψυχολογία σας, δίνει ευκαιρίες μέσα από μυστικές συμμαχίες να βγείτε από προσωπικά ή οικονομικά αδιέξοδα. Αλλάζει ο τρόπος που “αντιλαμβάνεστε” το Σύμπαν. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο, γύρω από την 27η μοίρα) κλείνει ένα κύκλο μέσα στον εργασιακό σας χώρο, πιθανόν αλλάζει ο τρόπος εργασίας. Συναισθηματική φόρτιση αναμένεται. Προσοχή σε θέματα φυσικής κατάστασης.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα γεννά αμφιβολίες και διλήμματα σχετικά με μια σχέση ζωής. Το πρόσωπο που σας ενδιαφέρει συμπεριφέρεται περίεργα. Φιλικές σχέσεις δοκιμάζουν τα συναισθήματα σας.\nΟ Ιανουάριος θα σας βάλει σε σκέψεις, καθώς αλλάζει αρκετά η ψυχολογία σας και αυτό θα έχει αντίκτυπο στο περιβάλλον σας. Αντιμετωπίζετε αρκετές κόντρες μέσα στην επαγγελματική αρένα και αυτό θα σας αγχώσει αρκετά. Σχέσεις με πρόσωπα εξουσίας δοκιμάζονται αρκετά. Ο Άρης από τον Αιγόκερω , από τις 24/1 θα βοηθήσει στο να βρείτε τα κατάλληλα άτομα και να απαγκιστρωθείτε απ΄ότι σας καταπιέζει. Ο Ερμής ανάδρομος, από τις 15/1 έως τις 26/1 στο ζώδιο του Υδροχόου φέρνει επιστροφές ατόμων, ωστόσο εσείς θα είστε αρκετά προβληματισμένοι, πιθανόν δεν θέλετε να δώσετε άλλη ευκαιρία. Συνεχίζεται η ανάδρομη πορεία της Αφροδίτης στον Αιγόκερω μέχρι τις 24/1 και αυτό σας επανασυνδέει με έναν φιλικό κύκλο που είχατε απομακρυνθεί. Επανασυνδέσεις και πλατωνικές σχέσεις αναμένονται. Ο Δίας συνεχίζει την πορεία του στο ζώδιο σας και μπορείτε να μιλάτε για άπλωμα σε όλους τους τομείς της ζωής σας. Βεβιασμένες κινήσεις αναμένονται.\nΦεγγάρια του μήνα: στις 2/1/2022 η Νέα Σελήνη στο ζώδιο του Αιγόκερω, (επηρεάζει μέσα β’ δεκαημέρου, γύρω από την 12η μοίρα) θα ευνοήσει την δραστηριοποίηση σας μέσα στον φιλικό σας κύκλο, πιθανόν να αναλάβετε ένα σημαντικό ρόλο. Ακολουθείτε πιστά τα όνειρα σας, ευνοούνται οι δημόσιες σχέσεις σας. Η Πανσέληνος, στο ζώδιο του Καρκίνου στις 18/1 (επηρεάζει γ΄δεκαημέρο γύρω από την 27η μοίρα) φέρνει συναισθηματικά ευτράπελα, πιθανόν να μπείτε σε άμυνα, Ερωτικές κρίσεις αναμένονται. Δώστε περισσότερη προσοχή σε σχέσεις με νεότερα άτομα.\nΣημαντική επιρροή του μήνα, στις 11/1/22 το τετράγωνο Άρη, Ποσειδώνα φέρνει δυσαρέσκεια, πιθανή προδοσία μέσα στον επαγγελματικό χώρο και θα νιώσετε ατονία και ψυχολογική κούραση. Επιβάλλεται να ξεκουράζεστε.\nHydro Heroes: Οδηγός ενυδάτωσης από την essence\nΒιβλιοπαρουσίαση: “Εφη-βία: Είμαι η Σάρα” της Βίκυς Σγουρέλλη\nΕβδομαδιαίες Αστρολογικές Προβλέψεις (Από 23 εως 29 Μαϊου 2022)\nΕβδομαδιαίες Αστρολογικές Προβλέψεις (Από 27 Έως 02 Ιανουαρίου 2022)


Άδικα πρόστιμα από τις Δ.Ο.Υ. σε χιλιάδες επιχειρήσεις | Πέλλα 24\nΟ Βουλευτής Πέλλας της Νέας Δημοκρατίας Λάκης Βασιλειάδης κατέθεσε Κοινοβουλευτική Ερώτηση προς τον Υπουργό Οικονομικών σχετικά με τα Άδικα πρόστιμα από τις Δ.Ο.Υ. σε χιλιάδες επιχειρήσεις για τις συγκεντρωτικές καταστάσεις πελατών-προμηθευτών (Μ.Υ.Φ.) χρήσης 2014».\nΘέμα: Άδικα πρόστιμα από τις Δ.Ο.Υ. σε χιλιάδες επιχειρήσεις για τις συγκεντρωτικές καταστάσεις πελατών-προμηθευτών (Μ.Υ.Φ.) χρήσης 2014


Στο θέμα των μιζών για ελληνικά εξοπλιστικά προγράμματα επανέρχεται ρεπορτάζ της Süddeutsche Zeitung. Ο γερμανός δημοσιογράφος Κλάους Οττ κάνει λόγο για ύπαρξη αποκαλυπτικής ηλεκτρονικής αλληλογραφίας μεταξύ εμπλεκομένων σε Ελλάδα και Γερμανία. Όπως επισημαίνει, «η εισαγγελία (σ.σ. της Βρέμης) αξιολογεί αλληλογραφία και έγγραφα στην υπόθεση του εξοπλιστικού σκανδάλου. Δεν υπάρχει πλέον καμία αμφιβολία: ο ελληνικός στρατός δωροδοκήθηκε, ώστε να αναλάβει παραγγελίες η Rheinmetall». Οι αποστολείς των επίμαχων e-mail, ο πρώην αξιωματικός του Πολεμικού Ναυτικού Παναγιώτης Ευσταθίου και οι συνεργάτες του, «δεν άφησαν στους γερμανούς συνεταίρους τους καμία αμφιβολία για το πώς λειτουργεί το σύστημα».


Ο Mahrez κάνει ένα νεύμα στη Μαδρίτη: "Ο Zidane είναι ο καλύτερος προπονητής στον κόσμο" - Opadoi Live\nΟ Mahrez κάνει ένα νεύμα στη Μαδρίτη: "Ο Zidane είναι ο καλύτερος προπονητής στον κόσμο"\nΟ εξτρέμ της Leicester τον βάζει πάνω απ'τον δικό του τεχνικό\nΔεν είναι η πρώτη φορά που συνδέεται ο Riyad Mahrez με το ισπανικό πρωτάθλημα. Ο εξτρέμ της Leicester έκανε μια εξαιρετική σεζόν που οδήγησε τις «αλεπούδες» να κερδίσουν τον τίτλο της Premiership, το οποίο τον έβαλε στο επίκεντρο των μεγάλων ευρωπαϊκών ομάδων, φθάνοντας να συζητιέται η άφιξή του στο Camp Nou.\nΟ παίκτης ομολόγησε στο Goal ποιος θα'ταν ο εκλεκτός του για το αγγλικό σύνολο πάντα εφόσον δεν αποτελεί πρόβλημα το οικονομικό εμπόδιο. Ο Αλγερινός επέλεξε τον αστέρα της Μπαρτσελόνα, Leo Messi, τον οποίο όμως δεν θα έβλεπε με τόσο καλό μάτι. «Θα σου έλεγα τον Messi αλλά θα πάρει τη θέση μου», αστειεύτηκε ο παίκτης, για τον οποίο το top 3 των αστέρων του θα αποτελούνταν απ’τους «Κριστιάνο Ρονάλντο, Λιονέλ Μέσι και Luis Suarez ή Griezmann».\nΟ εξτρέμ εκμεταλλεύτηκε την ευκαιρία για να κάνει ένα νεύμα στη Ρεάλ Μαδρίτης, συγκεκριμένα στον τεχνικό της, Ζινεντίν Ζιντάν, τον οποίο θεωρεί τον καλύτερο προπονητή στον πλανήτη. «Στην Αγγλία το νούμερο ένα είναι ο προπονητής μας, αλλά στον κόσμο θα σου έλεγα ότι είναι ο Zidane επειδή κέρδισε το Champions League», δήλωσε ο παίκτης.\nΑναρτήθηκε από Ferenc Puskás στις 2:51 μ.μ.


ΒΥΖΑΝΤΙΝΩΝ ΙΣΤΟΡΙΚΑ: Η Αθήνα του 12ου αι. μέσα από τα μάτια του Μιχαήλ Χωνιάτη Ακομινάτου\nTHΣ ΚΑΙΤΗΣ ΒΑΣΙΛΑΚΟΥ\nΔεν αργεί να συνειδητοποιήσει ότι βρίσκεται σε ένα θλιβερό χωριό με ελάχιστα απομεινάρια κάποιας παλιάς, μακρινής δόξας. Λίγα χρόνια πριν οι Σαρακηνοί είχαν κάνει επιδρομή στον τόπο, είχαν λεηλατήσει και είχαν καταστρέψει τα πάντα.Πείνα και λοιμός αφανίζουν τον ελάχιστο πληθυσμό που ζει εκεί.\nΗ Αθήνα υποφέρει από τη βαριά φορολογία και τις αυθαιρεσίες των αξιωματούχων,υποφέρει από τη σιτοδεία και τις επιδρομές των πειρατών, αλλά κανείς δεν νοιάζεται. Οι πιο φτωχοί που δεν έχουν στον ήλιο μοίρα, μαζεύουν τα μπογαλάκια τους και φεύγουν, πάνε να βρουν αλλού την τύχη τους, «...ώστε εξέλιπεν και φυσητήρ, ου σιδηρεύς παρ’ ημίν, ου χαλκεύς, ου μαχαιροποιός».\n«Η εξαιρετική πραότητα της χώρας έχει διατηρηθεί. Ο Υμηττός με το άφθονο μέλι, ο Πειραιάς, η κάποτε μυστηριώδης Ελευσίνα, η πεδιάδα του Μαραθώνα και η Ακρόπολη.Αλλά η γενιά εκείνη που αγάπησε την επιστήμη εξαφανίστηκε για να έρθει στη θέση της μια γενιά αμόρφωτη και φτωχή, ψυχικά και σωματικά».\nΤο 1203 υπεράσπισε την Αθήνα κατά την εισβολή στην Αττική του Λέοντα Σγουρού που είχε ιδρύσει ανεξάρτητη ηγεμονία Ναυπλίου και Αργολίδας. Το1204 όμως που ήρθαν οι Φράγκοι, δεν μπόρεσε να τη σώσει. Η Αθήνα παραδόθηκε στον Βονιφάτιο τον Μομφερρατικό και οι Φράγκοι του λεηλάτησαν ό,τι βρήκαν όρθιο, άρπαξαν εκκλησιαστικούς θησαυρούς και κειμήλια, λαφυραγώγησαν τον Παρθενώνα και την εκεί χριστιανική εκκλησία και το ίδιο έκαναν και με τη βιβλιοθήκη του Ακομινάτου.\nΑναρτήθηκε από Αthanasios Chatziathanasiou στις 12:58:00 μ.μ.\nΕνοχα Μυστικα 19 Ιουνίου 2015 - 4:19 μ.μ.